Question: Zer mekanismoren bidez bermatzen du 1978ko Espainiako Konstituzioak herritarrek zuzenean parte hartzen dutela erabakietan?

Choices:
- Legegintzako herri-ekimena.
- Erreferenduma.
- Herri-epaimahaia.
- Aurreko hiru erantzunak zuzenak dira.


Question: Zer elementuk ezaugarritzen dute Espainiako Estatua «zuzenbideko estatu» gisa?

Choices:
- Botere-banaketak (legegilea, betearazlea eta judiziala).
- Botere publikoei aitortzeak haiei dagokiela beharrezkoak diren baldintzak sustatzea (politika publikoak), gizabanakoaren askatasuna eta berdintasuna benetakoak eta eraginkorrak izan daitezen.
- Oinarrizko eskubideak eta askatasun publikoak aitortzeak.
- Aurreko b) eta c) erantzunak zuzenak dira.


Question: Zer elementuk ezaugarritzen dute Espainiako Estatua «estatu sozial» gisa?

Choices:
- Botere publikoei aitortzeak haiei dagokiela beharrezkoak diren baldintzak sustatzea (politika publikoak), gizabanakoaren askatasuna eta berdintasuna benetakoak eta eraginkorrak izan daitezen.
- Eskubide sozial eta ekonomikoak aitortzeak: langileen eskubideak, jabetzaren funtzio soziala, etab.
- Aurreko a) eta b) erantzunak zuzenak dira.
- Oinarrizko eskubideak eta askatasun publikoak aitortzeak.


Question: Zein da 1978ko Espainiako Konstituzioak gobernu monarkikoari ematen dion izaera?

Choices:
- Iraunkorra.
- Oinordetzakoa eta biziartekoa.
- Demokratikoa.
- Aurreko a) eta b) erantzunak zuzenak dira.


Question: Zein printzipiotan oinarritzen da Estatuaren lurralde-eraketa? Aukeratu printzipio zuzena(k)?

Choices:
- Batasuna.
- Uniformetasuna.
- Autonomia.
- Aurreko a) eta c) erantzunak zuzenak dira.


Question: Zein dira Espainiako antolamendu juridikoaren balio nagusiak, 1978ko Espainiako Konstituzioaren arabera?

Choices:
- Elkartasuna, berdintasuna, autonomia eta askatasuna.
- Askatasuna, justizia, berdintasuna eta aniztasun politikoa.
- Ordena eta aurrerapena.
- Berdintasuna, justizia, senidetasuna eta autonomia.


Question: Konstituzioa gorena edo legez gaindikoa da. Zer esan nahi du horrek?

Choices:
- Ezin da aldatu beste arauak aldatzeko baliagarriak diren prozedura arrunten bidez; prozedura bereziak, legegintza-prozedura arrunta baino konplexuagoak edo zailagoak behar ditu.  Legeak ezin du Konstituzioa aldatu.
- Botere publikoek ezin dituzte Konstituzioaren aginduak aldatu, ezta haien kontra egin edo alde batera utzi ere; bestela, jarduera Konstituzioaren aurkakoa izango litzateke, eta, beraz, hala deklaratu daiteke.
- Ezin da aldatu.
- Aurreko a) eta b) erantzunak zuzenak dira.


Question: Zein da Konstituzio Auzitegiaren eginkizun nagusia?

Choices:
- Konstituzioa defendatzea eta erreformatzea.
- Jurisdikzio-bide arrunta ixtea.
- Konstituzioa interpretatzea.
- Erantzun guztiak zuzenak dira.


Question: Zein dira konstituzionaltasuna kontrolatzeko prozedurazko bide nagusiak?

Choices:
- Babes-errekurtsoa.
- Konstituzio-kontrakotasuneko errekurtsoa.
- Konstituzio-kontrakotasuneko arazoa.
- Aurreko b) eta c) erantzunak zuzenak dira.


Question: Hauek dira 1978ko Espainiako Konstituzioaren zati dogmatikoa osatzen duten atalak:

Choices:
- Hitzaurrea, atariko titulua eta lehenengo titulua.
- Atariko titulua eta lehenengo titulua.
- Hitzaurrea eta atariko titulua.
- Hitzaurrea eta lehenengo titulua.


Question: Zein artikulutan daude jasota 1978ko Espainiako Konstituzioan oinarrizko eskubide «autentikoak»?

Choices:
- 10. artikulutik 55.era, biak barne.
- 14. artikulutik 29.era, biak barne.
- 10. artikulutik 29.era, biak barne.
- 14. artikulutik 55.era, biak barne.


Question: Zer jasotzen du 1978ko Espainiako Konstituzioaren I. tituluko III. kapituluak?

Choices:
- Oinarrizko eskubideak.
- Eskubideak eta askatasunak.
- Politika sozial eta ekonomikoaren gida-oinarriak.
- Askatasunen eta oinarrizko eskubideen gaineko bermeak.


Question: Nor lotzen dituzte edo noren aurrean exijitu daitezke oinarrizko eskubideak?

Choices:
- Partikularren aurrean.
- Botere publikoen aurrean.
- Partikularren eta botere publikoen aurrean.
- Agintari publikoen aurrean.


Question: 1978ko Espainiako Konstituzioak jasotzen dituen berme hauetatik, zein ez dira jurisdikzionalak?

Choices:
- Lege-erreserba.
- Babes judiziala.
- Babes-errekurtsoa.
- Nazioarteko eta nazioz gaindiko babesa.


Question: 1978ko Espainiako Konstituzioak jasotzen dituen berme hauetatik, zein dira jurisdikzionalak?

Choices:
- Babes judiziala.
- Lege-erreserba.
- Herriaren Defendatzailea.
- Oinarrizko eskubideen funtsezko edukia errespetatzea.


Question: Norekin ditu harremanak Herriaren Defendatzaileak?

Choices:
- Kongresuarekin.
- Senatuarekin.
- Kongresua-Senatua batzorde misto batekin.
- Erantzun horietako bat ere ez da zuzena.


Question: Nolakoa izan behar du Espainiako zerga-sistemak, 1978ko Espainiako Konstituzioaren arabera?

Choices:
- Proportzionala.
- Ekitatiboa.
- Solidarioa.
- Zuzena.


Question: 1978ko Espainiako Konstituzioak aparteko babes jurisdikzionala ematen die 14.etik 29.era bitarteko artikuluetan jasotako eskubideei eta kontzientzia-objekzioari (30.2 art.). Zein printzipiotan oinarritzen da auzitegien aurreko prozedura hori?

Choices:
- Hobespen-printzipioan.
- Lehentasun- eta sumariotasun-printzipioan.
- Azkartasun-printzipioan.
- Babes indartuaren printzipioan.


Question: Zein dira urratuz gero babes-errekurtsoa jartzeko aukera ematen duten eskubideak?

Choices:
- Guztiak.
- I. tituluan jasotakoak.
- 14. artikulutik 29.era (biak barne) doazen artikuluetan jasotakoak.
- 14.etik 29.era doazen artikuluetan eta 30.2 artikuluan jasotakoak.


Question: Non dago Giza Eskubideen Europako Auzitegiaren egoitza?

Choices:
- Luxenburgon.
- Estrasburgon.
- Rotterdamen.
- Erantzun guztiak okerrak dira.


Question: 1978ko Espainiako Konstituzioaren 116. artikuluaren arabera, noiz ezartzen da alarmaegoera?

Choices:
- Hondamendi natural edo istripu handiak gertatzen direnean.
- Ordena publikoa larriki asaldatzen denean.
- Estatuaren izatearen beraren kontra eta haren lurralde-osotasunaren eta konstituzio-antolamenduaren kontra zuzenean egindako erasoen aurreko erantzun gisa.
- Erantzun guztiak okerrak dira.


Question: 1978ko Espainiako Konstituzioaren 116. artikuluaren arabera, noiz ezartzen da salbuespenegoera?

Choices:
- Hondamendi natural edo istripu handiak gertatzen direnean.
- Ordena publikoa larriki asaldatzen denean.
- Estatuaren izatearen beraren kontra eta haren lurralde-osotasunaren eta konstituzio-antolamenduaren kontra zuzenean egindako erasoen aurreko erantzun gisa.
- Erantzun guztiak okerrak dira.


Question: 1978ko Espainiako Konstituzioaren 116. artikuluaren arabera, noiz ezartzen da setioegoera?

Choices:
- Hondamendi natural edo istripu handiak gertatzen direnean.
- Ordena publikoa larriki asaldatzen denean.
- Estatuaren izatearen beraren kontra eta haren lurralde-osotasunaren eta konstituzio-antolamenduaren kontra zuzenean egindako erasoen aurreko erantzun gisa.
- Erantzun guztiak okerrak dira.


Question: Salbuespen-egoerak zein eskubide etetea ekar dezake?

Choices:
- Egoitzaren bortxaezintasuna eta komunikazioen sekretua.
- Zirkulazio librea.
- Erlijio-askatasuna.
- Erantzun guztiak okerrak dira.


Question: 1978ko Espainiako Konstituzioaren 55.2 artikuluaren arabera, «gizabanako jakin batzuen» oinarrizko eskubideak eteteko, beharrezkoa da:

Choices:
- Legezko erabakia.
- Esku-hartze judiziala.
- Arauzko erabakia.
- Gobernuaren nahitaezko esku-hartzea.


Question: Nori dagokio, azken batean, oinarrizko eskubideen mugak zehaztea eta identifikatzea?

Choices:
- Auzitegi arruntei.
- Giza Eskubideen Europako Auzitegiari.
- Auzitegi Gorenari.
- Konstituzio Auzitegiari.


Question: Zeinek osatzen dute Espainiako toki-administrazioa?

Choices:
- Udalek.
- Probintziek.
- Udalek eta probintziek.
- Autonomia-erkidegoek.


Question: Toki Araubidearen Oinarriak arautzen dituen apirilaren 2ko 7/1985 Legearen arabera, errealitate hauetatik zein dira «lurralde-mailako toki-erakunde»?

Choices:
- Eskualdeak.
- Uharteak.
- Metropolialdeak.
- Aurreko erantzun guztiak okerrak dira.


Question: Toki Araubidearen Oinarriak arautzen dituen apirilaren 2ko 7/1985 Legearen arabera, errealitate hauetatik zein dira «toki-erakunde»?

Choices:
- Mankomunitateak.
- Udalak.
- Eskualdeak.
- Aurreko a) eta b) erantzunak zuzenak dira.


Question: Zeinek osatzen dute EAEko lurralde historikoen erakunde-antolaketa?

Choices:
- Batzar nagusiek eta foru-aldundiek.
- Probintziek eta udalek.
- Udalek eta aldundiek.
- Batzar nagusiek eta udalek.


Question: Printzipio hauetatik, zein da toki-araubidearen printzipio bat?

Choices:
- Aginduzko printzipioa.
- Autonomia-printzipioa.
- Finantza-nahikotasunaren printzipioa.
- Aurreko hiru erantzunak zuzenak dira.


Question: Toki Araubidearen Oinarriak arautzen dituen Legearen 4. artikuluaren arabera, zein ahal dagokie udalei, probintziei eta uharteei, beren eginkizunak betetzean?

Choices:
- Erregelamenduak egiteko ahala.
- Zergetako eta finantzetako ahala.
- Nahitaezko betearazpenaren ahala.
- Aurreko hiru erantzunak zuzenak dira.


Question: Probintzia dela eta, baieztapen hauetatik zein da zuzena?

Choices:
- Probintziako diputazioa da haren gobernu-organoa.
- Foru-diputazioa da haren gobernu-organoa.
- Batzar nagusietan eta diputazioetan antolatzen da.
- 1812an sortu ziren, errege-dekretu bidez.


Question: Zein dira probintziak osatzeko nahitaezko organoak?

Choices:
- Diputatuak.
- Presidenteak eta presidenteordeak.
- Gobernu-batzarrak.
- Aurreko b) eta c) erantzunak zuzenak dira.


Question: Zein dira probintziako diputazio bateko presidentearen eginkizunak?

Choices:
- Diputazioaren ordezkari izatea.
- Diputazioaren araudia finkatzea.
- Udalen ekintza koordinatzea bere lurralde-eremuan.
- Aurreko a) eta b) erantzunak zuzenak dira.


Question: Zein dira probintziako diputazioaren osoko bilkuraren eginkizunak?

Choices:
- Diputazioaren ordezkari izatea.
- Aurrekontuaren araberako ekonomia-kudeaketa garatzea.
- Probintziako planak onartzea.
- Zerbitzuak eta obrak ikuskatzea, bultzatzea eta zuzentzea.


Question: Toki Araubidearen Oinarriak arautzen dituen Legearen 36.1. artikuluaren arabera, eskumen hauetatik, zein da probintziako diputazioaren berezko eskumena?

Choices:
- Udal-politika zuzentzea bere lurralde-eremuan.
- Bere lurralde-eremuan dauden udalen gastua fiskalizatzea.
- Probintziaren interes bereziak sustatzea eta administratzea.
- Aurreko hiru erantzunak okerrak dira.


Question: Udalerria dela eta, baieztapen hauetatik zein da zuzena?

Choices:
- Kontzeju irekiko sisteman diharduten udalerrietan izan ezik, udalari dagozkio udal-gobernua eta udal-administrazioa; alkateak eta zinegotziek osatzen dute udala.
- Auzotarrek hautatzen dute alkatea, zuzenean, sufragio unibertsal, berdin, aske, zuzeneko eta isilpekoaren bidez.
- Alkate hautatua izateko, zinegotzien botoen gehiengo soila behar da; gehiengo hori lortzen ez bada, boto gehien dituen zerrendako burua izango da alkate.
- Erantzun guztiak zuzenak dira.


Question: Eskumen hauetatik, zein ez da udalak egikaritu beharko duen eskumen bat?

Choices:
- Babes zibila.
- Prestazio soziosanitarioa.
- Gizarte-zerbitzuen prestazioa.
- Toki publikoetako segurtasuna.


Question: Ezaugarri hauetatik, zein dagokio estatu baten lurralde-antolamenduaren eredu bateratuari?

Choices:
- Eredu honek funtsezko aldaketa izan zuen Ameriketako Estatu Batuen Konstituziotik (1787) aurrera.
- Estatuaren lurralde osoan eskudunak diren erakundeen multzo bakarra dago.
- Estatu batzuen lurralde-antolaketa da; adibidez, Errusiarena eta Indiarena.
- Aurreko a) eta c) erantzunak zuzenak dira.


Question: Zer lurralde-antolaketa mota da eskualde-estatua?

Choices:
- Bateratua.
- Zentralizatua.
- Konposatua.
- Erantzun guztiak okerrak dira.


Question: Nori bermatzen dio autonomia-eskubidea 1978ko Espainiako Konstituzioaren 2. artikuluak?

Choices:
- Probintziei.
- Nazioei.
- Nazionalitateei eta eskualdeei.
- Erantzun guztiak okerrak dira.


Question: Zein printzipio konstituzionalen gainean oinarritzen da Estatuaren lurralde-egitura, 1978ko Espainiako Konstituzioaren arabera?

Choices:
- Batasuna.
- Autonomia.
- Solidaritatea.
- Aurreko hiru erantzunak zuzenak dira.


Question: Zer esan nahi du batasun-printzipioak?

Choices:
- Zuzenbideari dagokionez, Espainiako antolamendu juridikoa bakarra dela.
- Herria bakarra dela.
- Espainiako lurraldea eremu juridiko, politiko eta ekonomiko bakarra dela, bateratua.
- Aurreko hiru erantzunak zuzenak dira.


Question: Autonomia-printzipioari buruzko baieztapen hauetatik, zein da zuzena?

Choices:
- Botere mugatua da, autonomia ez baita subiranotasuna.
- Autonomia orokorra da, hau da, lurralde-maila guztiei dagokienez aldarrikatzen da.
- Aurreko a) eta b) erantzunak zuzenak dira.
- Printzipio proportzionala da.


Question: 1978ko Espainiako Konstituzioak zenbat prozedura aurreikusten ditu autonomia lortzeko?

Choices:
- Bi.
- Hiru.
- Lau.
- Bost.


Question: Nork osatzen du autonomia-erkidegoen erakunde-antolaketa?

Choices:
- Batzar legegileak.
- Gobernu-kontseiluak.
- Lehendakariak.
- Aurreko hiru erantzunak zuzenak dira.


Question: Noren jurisdikzio-organoak dira autonomia-erkidegoetako justizia-auzitegi nagusiak?

Choices:
- Estatuarenak.
- Estatuarenak eta autonomia-erkidegoenak.
- Aurreko a) eta b) erantzunak zuzenak dira.
- Aurreko hiru erantzunak okerrak dira.


Question: Izen hauetatik, zein parekatzen da Espainiako Estatuaren lurralde-antolaketa osatzen duten 17 autonomia-erkidegoetako baten biltzar legegilearen izenarekin?

Choices:
- Gorteak.
- Batzar Nagusia.
- Aurreko a) eta b) erantzunak zuzenak dira.
- Gorte Nagusiak.


Question: Zein dira autonomia-erkidegoetako batzar legegileen eginkizun berezkoak?

Choices:
- Autonomia-erkidegoko lehendakaria hautatzea.
- Gobernuaren kontrola egitea.
- Legegintza-ahala egikaritzea.
- Aurreko hiru erantzunak zuzenak dira.


Question: Noren aurka aurkez daiteke gaitzespen-mozioa?

Choices:
- Ministro baten aurka.
- Autonomia-erkidego bateko kontseilari baten aurka.
- Autonomia-erkidego bateko lehendakariaren aurka.
- Gobernuko presidentearen aurka.


Question: 1978ko Espainiako Konstituzioaren 147.2 artikuluaren arabera, zer da autonomia-estatutuek jaso behar duten gutxienekoa?

Choices:
- Autonomia-erkidegoaren izena.
- Erkidegoaren lurralde-mugak.
- Konstituzioaren esparruan bereganaturiko eskumenak.
- Aurreko hiru erantzunak zuzenak dira.


Question: Zein urtetan hasi zen ofizialki Europaren proiektua?

Choices:
- 1950ean.
- 1951n.
- 1957an.
- Erantzun guztiak okerrak dira.


Question: Zein dira Europar Batasunaren eraketa-testu nagusiak?

Choices:
- Zuzentarauak eta erregelamenduak.
- Europar Batasunaren Tratatua.
- Europar Batasunaren Funtzionamenduari buruzko Tratatua.
- Aurreko b) eta c) erantzunak zuzenak dira.


Question: Zenbat instituzio ditu gaur egun Europar Batasunak?

Choices:
- Lau.
- Zazpi.
- Bost.
- Sei.


Question: Nork osatzen du Kontseilu Europarra?

Choices:
- Estatuburuek eta gobernuburuek.
- Kontseiluko lehendakariak.
- Europako Batzordeko lehendakariak.
- Erantzun guztiak zuzenak dira.


Question: Europar Batasuneko Kontseiluak eginkizun hauek ditu, besteak beste:

Choices:
- Erabakiak hartzea.
- Europako Parlamentuarekin batera elkarlanean legeak egitea.
- Aurreko a) eta b) erantzunak zuzenak dira.
- Europar Batasunaren Justizia Auzitegiko kideak hautatzea.


Question: Europako Batzordeari buruzko baieztapen hauetatik, zein ez da egia?

Choices:
- Kide anitzeko organoa da.
- 5 urteko agintaldia du.
- Parlamentuak aukeratzen du haren lehendakaria.
- Aurreko a) eta b) erantzunak zuzenak dira.


Question: Europako Batzordeak eginkizun hauek ditu, besteak beste:

Choices:
- Arau juridikoen proposamena egitea Kontseiluari eta Europako Parlamentuari.
- Europar Batasunaren politikak eta aurrekontua exekutatzea.
- Europar Batasuna nazioartean ordezkatzea.
- Erantzun guztiak zuzenak dira.


Question: Europako Parlamentuaren eginkizunen artean, hauek nabarmentzen dira:

Choices:
- Kontseiluarekin batera legegintza- eta aurrekontu-eginkizunak betetzea.
- Kontrol politikoaren funtzioak betetzea.
- Aurreko a) eta b) erantzunak zuzenak dira.
- Europar Batasuna nazioartean ordezkatzea.


Question: Europako hauteskundeak direla eta, baieztapen hauetatik zein da zuzena?

Choices:
- 5 urtean behin egiten dira.
- 4 urtean behin egiten dira.
- Estatu bakoitzak ez du Europako hauteskundeetarako irizpideak eta prozedurak aplikatzeko eskumena, hauteskunde horien deialdia egiterakoan.
- Europar Batasun osoan hauteskunde-prozedura uniforme bera dago.


Question: Europako hauteskundeak direla eta, baieztapen hauetatik zein ez da zuzena?

Choices:
- Herrialde bakoitzeko, gutxieneko diputatuak 5 dira, eta gehienez 96.
- 2019. urtean, 751 eurodiputatu aukeratu zituzten guztira.
- Estatu edo eskualde mailan alderdi politikoek aurkezten dituzten hautagaiak aukeratzen dituzte herritarrek.
- Erresuma Batua Europar Batasunetik irteteak eragindako azken doikuntzen ondoren, gaur egun 705 eurodiputatu daude.


Question: Europako Parlamentuan taldea osatzeko orduan, irizpide hauetatik zein ez da egiazkoa?

Choices:
- Estatu bakoitzean aukeratutako kideak ez dira bloke nazionaletan biltzen, ezta horietan lanean jarduten ere.
- Talde politikoa eratzeko gutxieneko kopurua 20 kidekoa da.
- Talde batean sartu nahi ez duten kideak «ez-inskribatuen» taldean sartuko dira.
- Europako Parlamentuko talde politikoek Europaren integrazio-prozesuari buruz dauden ikuspegi diferenteak irudikatzen dituzte.


Question: Europako Herriaren Defendatzailea («Ombudsman») dela eta, baieztapen hauetatik zein da zuzena?

Choices:
- Europako Batzordeak izendatzen du, bost urterako.
- Europako Parlamentuak izendatzen du, bost urterako.
- Europar Batasuneko edozein organoren kudeaketa txarrari buruz Europako edozein herritarrek egindako erreklamazioak jasotzen ditu.
- Aurreko a) eta c) erantzunak zuzenak dira.


Question: Gaur egun, zenbat instantziak osatzen dute Europar Batasuneko Justizia Auzitegia?

Choices:
- Instantzia bakarrak.
- Bi instantziak.
- Hiru instantziak.
- Aurreko a) eta c) erantzunak ez dira zuzenak.


Question: Nork aukeratzen ditu Europar Batasuneko Justizia Auzitegiko epaileak?

Choices:
- Estatu kideetako gobernuek.
- Europako Parlamentuak.
- Europako Batzordeak.
- Europako Kontseiluak.


Question: Nork aukeratzen ditu abokatu nagusiak?

Choices:
- Europako Parlamentuak.
- Europako Kontseiluak.
- Estatu kideetako gobernuek.
- Europako Batzordeak.


Question: Europar Batasuneko Justizia Auzitegia dela eta, baieztapen hauetatik zein da zuzena?

Choices:
- Europar Batasuneko Justizia Auzitegia abokatu nagusiaren ondorioek lotzen dute.
- Epaileek beren artean aukeratzen dute presidentea.
- Abokatu nagusiaren ondorioek ez dute lotzen Europar Batasuneko Justizia Auzitegia.
- Aurreko b) eta c) erantzunak zuzenak dira.


Question: Auzitegi Orokorra dela eta, baieztapen hauetatik zein da zuzena?

Choices:
- Eskumena du errekurtso jakin batzuez arduratzeko, hala nola pertsona fisiko eta juridikoek jarritako deuseztatzeko eta abstenitzeko errekurtsoak.
- Instantzia gorena da.
- Bertako presidentea hautatzeko prozedura eta Europar Batasuneko Justizia Auzitegiko presidentea hautatzeko prozedura ez dira berdinak.
- Erantzun guztiak zuzenak dira.


Question: Errekurtso hauetatik, zein da Europar Batasuneko Justizia Auzitegiaren bi instantzietan bideratzen den errekurtsoa?

Choices:
- Apelazio-errekurtsoa.
- Kalte-galerak konpontzeko errekurtsoa.
- Babes-errekurtsoa.
- Kasazio-errekurtsoa.


Question: Europako arau hauetatik, zein ez da egintza lotesle juridikoa?

Choices:
- Erregelamenduak.
- Zuzentarauak.
- Irizpenak.
- Erabakiak.


Question: Europar Batasunaren egintza juridiko lotesleak izan daitezke:

Choices:
- Legegintzakoak.
- Eskuordetuak.
- Betearazleak.
- Erantzun guztiak zuzenak dira.


Question: Egintza juridiko lotesleak direla eta, baieztapen hauetatik zein ez da zuzena?

Choices:
- Europar Batasunaren Aldizkari Ofizialean argitaratzen dira.
- Europar Batasuneko 24 hizkuntza ofizialetan argitaratzen dira.
- Ez dute zertan arrazoituak izan.
- Xede dituzten estatuei jakinarazi behar zaizkie.


Question: Egintza lotesleen testu artikulatuaren aurretik dauden arrazoitzeko paragrafoek ez dituzte maila hauek hartzen:

Choices:
- Zuzenbideko oinarriak.
- Arrazoitzea, barne hartuta aldez aurretik jasotako proposamen eta irizpenen aipamena.
- Arrazoitzeko paragrafoak.
- Arauzko gehigarriak.


Question: Erregelamendua dela eta, baieztapen hauetatik zein da zuzena?

Choices:
- Araugintzan indar handiena duen egintza instituzionala da.
- Hierarkikoki zuzentarauaren gainetik dago.
- Eskumen partekatuko esparru materialetan erabakitzen da.
- Aurreko b) eta c) erantzunak zuzenak dira.


Question: Erregelamendua dela eta, baieztapen hauetatik zein ez da zuzena?

Choices:
- Zuzenean aplika daiteke estatu kideen barne-zuzenbidean.
- Ondorioak ditu barne-harremanetan.
- Hierarkikoki zuzentarauaren azpitik dago.
- Europar Batasunaren Aldizkari Ofizialean argitaratu behar da, indarrean jartzeko.


Question: Zuzentaraua dela eta, baieztapen hauetatik zein da zuzena?

Choices:
- Hierarkikoki erregelamenduaren gainetik dago.
- Estatu kideen barne-legeriak garatu behar dituen espazioak uzten ditu.
- Europar Batasuneko erakundeen legegintza-teknika esklusiboa da.
- Europar Batasunaren eskumen esklusiboko gaiak arautzen ditu.


Question: Zuzentaraua dela eta, baieztapen hauetatik zein ez da zuzena?

Choices:
- Estatu kideen barne-legeriak garatu behar dituen espazioak uzten ditu.
- Estatu kideen eta Europar Batasunaren arteko eskumen partekatuko gaiak arautzen ditu.
- Hierarkikoki erregelamenduaren azpitik dago.
- Arau juridikoki inperfektua da, per se ondorio juridikoak sortzeko.


Question: Nola hasten da Euskal Autonomia Estatutua?

Choices:
- Hitzaurre batez.
- Zioen azalpen batez.
- Atariko titulu batez.
- Adierazpen batez.


Question: Zenbat xedapen gehigarri eta iragankor ditu Euskal Autonomia Estatutuak?

Choices:
- Xedapen gehigarri bat eta bederatzi xedapen iragankor.
- Bederatzi xedapen gehigarri eta xedapen iragankor bat.
- Bederatzi xedapen gehigarri eta bederatzi xedapen iragankor.
- Xedapen gehigarri bat eta xedapen iragankor bat.


Question: Euskal Autonomia Estatuaren 1. artikuluak dioenez, zein da autonomia-erkidegoaren izena?

Choices:
- «Euskadi» edo «País Vasco», Estatutuaren gaztelaniazko bertsioan.
- «Euskadi» edo «Euskal Herria», Estatutuaren euskarazko bertsioan.
- Aurreko a) eta b) erantzunak zuzenak dira.
- Aurreko a) eta b) erantzunak okerrak dira.


Question: Euskal Autonomia Estatuaren 2. artikuluak dioenez, zeinek du Euskal Autonomia Erkidegoaren partaide izateko eskubidea?

Choices:
- Arabak, Gipuzkoak eta Bizkaiak.
- Arabak, Gipuzkoak eta Bizkaiak, eta era berean Nafarroak ere.
- Nahi duten probintziek.
- Nahi duten probintzia mugakideek.


Question: Nafarroa Euskal Autonomia Erkidegoan integratzeko aukera dela-eta:

Choices:
- Espainiako Konstituzioan ez da halakorik aipatzen.
- Espainiako Konstituzioak debekatzen du aukera hori.
- Espainiako Konstituzioan jasota zegoen, baina erreferentzia hori kendu egin da.
- Espainiako Konstituzioan agertzen da, laugarren xedapen iragankorrean.


Question: Zer dira Euskal Autonomia Erkidegoko «enklabe» edo «barrendegiak»?

Choices:
- Geografikoki erabat Euskal Autonomia Erkidegoaren barruan dauden lurraldeak dira, baina Euskal Autonomia Erkidegotik kanpoko probintzia edo autonomia-erkidegoenak direnak.
- Euskal Autonomia Estatutuaren 8. artikuluak lurralde-enklabeak Euskal Autonomia Erkidegoari atxikitzeko prozedura jasotzen du.
- Horrelako bi kasu daude.
- Aurreko hiru erantzunak zuzenak dira.


Question: Nola erabaki zen Eusko Legebiltzarraren eta Eusko Jaurlaritzaren egoitzen kokapena?

Choices:
- Ez zuen Euskal Autonomia Estatutuak erabaki.
- 1980ko maiatzaren 23ko 1/1980 Legeak erabaki zuen, Euskal Autonomia Erkidegoko Erakundeen Egoitzari buruzkoak.
- Gasteizen kokatu ziren.
- Aurreko hiru erantzunak zuzenak dira.


Question: Nola erabaki zen Euskal Autonomia Erkidegoaren bandera?

Choices:
- Ez zuen Euskal Autonomia Estatutuak erabaki.
- Euskal Autonomia Erkidegoko sinboloei buruzko lege batek erabaki zuen, zehatz-mehatz.
- Estatutuak 5. artikuluan deskribatzen du Euskal Herriko ikurrina (gurutzebikoa, hondo gorrian zeharkako gurutze berdea eta gainean gurutze zuria dituena).
- Aurreko erantzun guztiak okerrak dira.


Question: Euskal Autonomia Erkidegoaren ereserkia eta armarria direla-eta:

Choices:
- Biak daude deskribatuta Euskal Autonomia Estatutuan.
- Euskal Autonomia Erkidegoko sinboloei buruzko lege batek erabaki zituen biak.
- Euskal Autonomia Erkidegoak ez du ez ereserki ez armarri ofizialik.
- Euskal Autonomia Estatutuan ez dira bi elementu horiek aipatzen.


Question: Hizkuntza dela eta, zer dio Konstituzioak?

Choices:
- Deklaratzen du gaztelania ofiziala dela Estatu osoan.
- Espainiar guztiek dute gaztelania jakiteko eginbeharra eta erabiltzeko eskubidea.
- Gaztelania ez diren beste hizkuntza batzuk koofizialak izateko aukera jasotzen du, autonomia-estatutuek erabakitzen dutenaren arabera.
- Aurreko erantzunak zuzenak dira.


Question: Hizkuntza dela eta, zer dio Euskal Autonomia Estatutuak?

Choices:
- Euskara, Euskal Herriaren hizkuntza propioa, hizkuntza koofiziala izango da Euskadin.
- Erkidegoko biztanle guztiek dute euskara jakiteko eginbeharra eta erabiltzeko eskubidea.
- Erkidegoko biztanle guztiek dute euskara eta gaztelania jakiteko betebeharra eta erabiltzeko eskubidea.
- Erkidegoko biztanle guztiek dute euskara jakiteko eskubidea eta erabiltzeko betebeharra.


Question: Hizkuntza dela eta, zein da erantzun zuzena?

Choices:
- Euskarari dagozkionetan, Euskaltzaindia erakunde aholku-emaile ofiziala da.
- 1982ko azaroaren 24ko 10/1982 Legeak —Euskararen Erabilera Normalizatzeko Oinarrizko Legeak— garatzen ditu Autonomia Estatutuaren aurreikuspenak.
- Espainiak Eskualdeetako edo Eremu Urriko Hizkuntzen Europako Gutuna sinatu eta berretsi du.
- Aurreko erantzunak zuzenak dira.


Question: 27/1983 Legea, azaroaren 25ekoa, Autonomia Erkidego Osorako Erakundeen eta bertako Lurralde Historikoetako Foruzko Jardute-Erakundeen arteko Harremanei buruzkoa:

Choices:
- Lege horrek Euskal Autonomia Erkidegoaren barne-egitura edo -arkitektura ezartzen du.
- Lege horrek, alde batetik, Estatuaren eskumenak eta, bestetik, haren lurralde historikoetako foru-organoen eskumenak banatzen ditu.
- Denboran, Euskal Autonomia Estatutua baino lehenagoko lege bat da.
- Gorte Nagusiek emandako lege bat da.


Question: Euskal Autonomia Estatutuaren erreforma:

Choices:
- Ez da posible Euskal Autonomia Estatutua erreformatzea.
- Estatutuak erreforma-prozedura orokor bat eta kasu zehatzetarako hiru prozedura espezifiko ezartzen ditu.
- Erreformari lau urtean behin ekin behar zaio nahitaez.
- Euskal Autonomia Estatutuak ez du horri buruzko inolako erregulaziorik.


Question: Eskumenak direla eta:

Choices:
- Autonomia Estatutuan ezartzen dira Euskal Autonomia Erkidegoko erakunde komunen eta lurralde historikoetako foru-organoen arteko eskumen-banaketarako zenbait arau.
- Euskal Autonomia Erkidegoak bereganatutako eskumen gehienak Estatutuaren I. tituluan jasota daude, baina beste batzuk Estatutuaren beste atal batzuetan, titulu horretatik kanpo.
- Euskadik bereganatutako eta Estatutuan jasotako eskumenen adibideak dira euskararekin lotutakoak edo Ekonomia Itunari buruzkoa.
- Aurreko erantzunak zuzenak dira.


Question: Estatutuak (26. art.) honela dio Eusko Legebiltzarraren osaeraz eta bertako kideen hautaketaz:

Choices:
- Lurralde historiko bakoitzeko ordezkari-kopuru berak osatuko du Eusko Legebiltzarra.
- Hauteskunde-barrutia bakarra izango da: Euskal Autonomia Erkidegoko lurraldea.
- Eusko Legebiltzarra sei urterako hautatuko da.
- Zeharkako sufragio sekretuaren bidez hautatuko dira ordezkariak.


Question: Estatutuak (25. art.) eginkizun hauek esleitzen dizkio Eusko Legebiltzarrari:

Choices:
- Erregelamenduak egiteko ahala.
- Erkidegoaren aurrekontuak idaztea.
- Eusko Jaurlaritzaren kontrolpean egotea.
- Aurreko erantzun guztiak okerrak dira.


Question: Estatutuaren arabera (27. art.) Eusko Legebiltzarraren legeak:

Choices:
- Eusko Jaurlaritzako lehendakariak promulgatzen ditu.
- Euskal Herriko Agintaritzaren Aldizkarian argitaratzen dira, baina ez Estatuko Aldizkari Ofizialean.
- Estatuko Aldizkari Ofizialean argitaratzen dira, baina ez Euskal Herriko Agintaritzaren Aldizkarian.
- Aurreko erantzun guztiak okerrak dira.


Question: Estatutuaren arabera (27. art.), nor aukeratuko du Eusko Legebiltzarrak, bertako kideen artetik, bere antolaketa eta funtzionamendurako?

Choices:
- Legebiltzarreko lehendakaria.
- Batzar unibertsala.
- Zuzendaritza Batzordea.
- Gobernu Batzordea.


Question: Estatutuaren arabera (28. art.), zein eginkizun dagokio Eusko Legebiltzarrari, eginkizun nagusiez gain?

Choices:
- Senatuan Euskadiren ordezkari izango diren senatariak izendatzea.
- Estatuko gobernuari lege-proiektuak egiteko eskatzea.
- Kongresuko Mahaira lege-proposamenak bidaltzea.
- Aurreko erantzunak zuzenak dira.


Question: Estatutuaren arabera (33. art.), nork izendatuko du Jaurlaritzako lehendakaria?

Choices:
- Eusko Legebiltzarreko kide bat izan daiteke.
- Ez du zertan Eusko Legebiltzarreko kide bat izan.
- Eusko Legebiltzarreko kide bat izan behar du, nahi eta nahi ez.
- Ezin da inola izan Eusko Legebiltzarreko kide bat.


Question: Estatutuaren arabera (33. art.), nork izendatuko du Jaurlaritzako lehendakaria?

Choices:
- Eusko Legebiltzarrak.
- Erregeak.
- Gorte Nagusiek.
- Euskal herritarrek izendatuko dute zuzenean.


Question: 7/1981 Legea, ekainaren 30ekoa, Jaurlaritzari buruzkoa:

Choices:
- Lege hau Euskadiko lehendakariari eskainita dago oso-osorik.
- Lege honen arabera, lehendakariak hiru egun baino gehiago kanpoan egon behar badu, Legebiltzarrak baimena eman beharko dio aldez aurretik.
- Lege honen arabera, lehendakariak Gobernu Programa definitzen du, sailburuak izendatu eta kargutik kentzen ditu, eta Eusko Jaurlaritzako sailak sortu edo desegiteko dekretuak ematen ditu.
- Aurreko erantzunak zuzenak dira.


Question: Eusko Jaurlaritza:

Choices:
- Lehendakariak, sailburuek, sailburuordeek eta zuzendari nagusiek osatzen dute.
- Jaurlaritzan bi sexuek % 40ko ordezkaritza izango dute, gutxienez.
- Eusko Legebiltzarrak aukeratzen ditu Jaurlaritzako kide guztiak.
- Ez dago araurik Jaurlaritzan sexuen gutxieneko ordezkaritza ezartzen duenik.


Question: Eusko Jaurlaritzako sailburuek:

Choices:
- Izaera bakarra dute, sail bateko titular gisa.
- Izaera bikoitza dute: alde batetik, Jaurlaritzako kide gisa; bestetik, sail bateko titular gisa.
- Izaera hirukoitza dute: lehenik, Jaurlaritzako kide gisa; bigarrenik, sail bateko titular gisa, eta, hirugarrenik, Eusko Legebiltzarreko kide gisa.
- Aurreko erantzun guztiak okerrak dira.


Question: Eusko Jaurlaritzako lehendakariordea:

Choices:
- Figura hau berariaz jasota dago Euskal Autonomia Estatutuan.
- Beharrezko figura da uneoro: beti egon behar du lehendakariorde batek.
- Ez da ezinbestekoa lehendakariorde bat edo gehiago izendatzea.
- Sailburu ez den pertsona bat izenda daiteke lehendakariorde.


Question: Euskal Autonomia Erkidegoko erakunde komunen eta Lurralde Historikoetako foru-erakundeen arteko eskumen-banaketa dela eta:

Choices:
- Kontuan hartu behar dugu Euskal Autonomia Estatutuan adierazitakoa.
- Lurralde Historikoek eskumen batzuk dituzte erreserbatuta, eta eskumen horietako batzuk ukiezintzat jo daitezke EAEko legegilearentzat.
- Estatutuak Lurralde Historikoei ematen dizkien eskumenen artean dago beren antolakuntza eta autogobernurako erakunde propioak kontserbatu, berrezarri eta eguneratzeko eskumena.
- Aurreko erantzunak zuzenak dira.


Question: Eskumenak direla eta, Gernikako Autonomia Estatutuak:

Choices:
- Eskumenen banaketa zurruna ezarri zuen, erakunde komunen eta Lurralde Historikoen artean.
- Bere Atariko Tituluan bildu zituen Lurralde Historikoei eskumenak ematen dizkieten arau guztiak.
- Eusko Legebiltzarraren lege berezi baten bidez edo gehiengo kualifikatuaren bidez esleitu zitzaizkien eskumenak Lurralde Historikoei.
- Aurreko erantzun guztiak okerrak dira.


Question: Lurralde Historikoen Legearen arabera (7 art.), eskumen hauetatik zein dira Lurralde Historikoen eskumen mota bat?

Choices:
- Esklusiboak.
- Partekatuak.
- Hondar-eskumenak.
- Aurreko erantzun guztiak okerrak dira.


Question: Lurralde Historikoen Legearen arabera (8. art.), Lurralde Historikoen eskumen esklusiboko gaietan, ahal hauek dituzte lurralde horiek:

Choices:
- Legegintzako ahala.
- Ikuskatzeko ahala, administrazio-bidean.
- Ikuskatzeko ahala, bide judizialean.
- Administrazio-ahala, ikuskapen-ahala berariaz baztertuta.


Question: Ebazpen Batzordea:

Choices:
- Ez da aipatzen Euskal Autonomia Estatutuan.
- Lurralde Historikoen eta Europar Batasunaren artean sor daitezkeen eskumen-gatazkak ebazten ditu.
- Ebazpen Batzordea arautzen duen 1994ko ekainaren 30eko 13/1994 Legearen mendean dago.
- Aurreko erantzun guztiak okerrak dira.


Question: Ebazpen Batzordearen osaera dela eta:

Choices:
- Bi presidente ditu.
- Presidente bat du, eta kargu hori Euskal Autonomia Erkidegoko Auzitegi Nagusiko presidenteari dagokio.
- Hamabi bokal ditu.
- Kideetako bat lehendakaria da.


Question: Hautetatik, zein da Ebazpen Batzordearen eskumena?

Choices:
- Eskumen-gatazkak deiturikoak, baina soilik positiboak.
- Eskumen-gatazkak deiturikoak, baina soilik negatiboak.
- Eskumen-gatazkak deiturikoak; bai positiboei, bai negatiboei dagokienez.
- Ez du eskumenik eskumen-gatazka deiturikoetan, positiboak izan edo negatiboak izan.


Question: Ekonomia Itunaren sistema:

Choices:
- Espainiako autonomia-erkidego guztietan aplikatzen da.
- «Alde bakarreko arriskua» izeneko sistema batean oinarritzen da; hau da, Euskadik Estatuari hitzartutako «kupoa» ordaindu behar dio betiere, bai diru-bilketa ondo badoa, bai gaizki badoa.
- Sistema hau euskal eskubide historikoetako batetik dator, eta Konstituzioak bereziki babesten ditu eskubide horiek.
- Aurreko erantzunen artean, bi erantzun zuzen daude.


Question: Noizkoak dira gaur egungo Euskadiko Ekonomia Itunaren aurrekari historikoak?

Choices:
- Erdi Arokoak.
- Gurutzaden garaikoak.
- XIX. mendearen amaierakoak, 1876an Euskal Foruak indargabetu ondorengoak.
- Espainiako II. Errepublikaren garaikoak.


Question: 1978ko Konstituzioaren zein ataletan biltzen dira Lurralde Historikoen eskubide historikoen aitorpena eta babesa?

Choices:
- Lehen xedapen gehigarrian.
- Azken xedapenetako azkenean.
- Hitzaurrean.
- Atariko tituluan.


Question: Euskal Autonomia Erkidegoarekiko Ekonomia Ituna onartzen zuen 1981eko maiatzaren 13ko 12/1981 Legearen bidez:

Choices:
- Estatuak bere kabuz ezarri zuen Euskal Autonomia Erkidegorako Ekonomia Ituna.
- Euskal Autonomia Erkidegorako berrogei urteko indarraldiko itun bat ezarri zen.
- Hiru Lurralde Historikoetarako Ekonomia Itunaren sistema berreskuratu eta zehaztu zen.
- Ekonomia Itunaren sistema ezabatu zen.


Question: Estatutuaren arabera (41. art.), Itunaren edukiak zein printzipio errespetatu behar ditu?

Choices:
- Lurralde historikoetako erakunde eskudunek zerga-araubidea mantendu, ezarri eta arautu ahal izango dute beren lurraldean, Estatuaren zerga-egitura orokorra kontuan hartu gabe.
- Lurralde historiko bakoitzaren barruan, batzar nagusiek ordainaraziko, kudeatuko, likidatuko, bilduko eta ikuskatuko dituzte zerga guztiak.
- Euskadik Estatuari egingo dion ekarpena kupo orokor bat izango da, lurralde historiko bakoitzari dagokionaz osatuta, Autonomia Erkidegoak bere gain hartzen ez dituen Estatuaren karga guztietarako ekarpen gisa.
- Aurreko erantzunak zuzenak dira.


Question: Nork onartzen du lurralde historiko bakoitzeko zerga-araubidea erregulatzen duen araudia, foru-arauen eta zerga-arloko foru-arauen bidez?

Choices:
- Batzar Nagusiek.
- Foru-aldundiek.
- Eusko Legebiltzarrak.
- Gorte Nagusiek.


Question: Zer esan nahi du «Ekonomia Itunaren blindajea» esamoldeak?

Choices:
- Auzitegi arruntetan ezin dela lurralde historikoetako zerga-araubidea erregulatzen duen araudiaren aurkako errekurtsorik jarri.
- Aukera dagoela lurralde historikoetako zerga-araubidea erregulatzen duen araudiaren aurkako errekurtsoak Senatuan jartzeko.
- Aukera dagoela Estatuko zerga-araubidea erregulatzen duen araudiaren aurkako errekurtsoak Lurralde Historikoetako batzar nagusietan jartzeko.
- Inongo organo edo auzitegitan ezin dela lurralde historikoetako zerga-araubidea erregulatzen duen araudiaren aurkako errekurtsorik jarri.


Question: Lurralde historikoek ezartzen duten zerga-sistemak printzipio hauek bete beharko ditu:

Choices:
- Elkartasunarekiko errespetua.
- Estatuko zerga-egitura orokorrarekiko lotura.
- Lurralde historikoetako erakundeen arteko koordinazioa, harmonizazio fiskala eta lankidetza, Eusko Legebiltzarrak helburu horiei begira ematen dituen arauak betez.
- Aurreko erantzunak zuzenak dira.


Question: Zerga-araudia egiteko orduan, lurralde historikoek:

Choices:
- Harmonizazio fiskalaren printzipioa izenekoa errespetatu beharko dute.
- Zergei buruzko Lege Orokorrera egokituko dira, terminologiari eta kontzeptuei dagokienez.
- Espainiako lurralde osoan herritarren zirkulatzeko eta kokatzeko askatasuna errespetatu eta bermatuko dute, bai eta ondasun, kapital eta zerbitzuen zirkulazio askea ere.
- Aurreko erantzunak zuzenak dira.


Question: Oro har, esan daiteke zenbait zerga direla:

Choices:
- Itunduak.
- Itaunduak.
- Egituratuak.
- Aurreko erantzun guztiak okerrak dira.


Question: Zein printzipioren arabera finkatzen dira Estatuaren eta Euskadiren arteko finantza-harremanak?

Choices:
- Euskadiko erakundeek euren eskumenak garatu eta erabiltzeko autonomia izango dute zergen eta finantzen eremuetan.
- Elkartasuna, Konstituzioan eta Autonomia Estatutuan zehaztutako moduan.
- Euskadiren kontribuzioa, Ekonomia Itunean bertan zehazten den eran, Euskal Autonomia Erkidegoak bere gain hartzen ez dituen Estatuaren kargak direla-eta.
- Aurreko erantzunak zuzenak dira.


Question: Kupoaren ondorioetarako, Autonomia Erkidegoak bereganatu ez dituen Estatuko kargatzat hartzen dira Erkidegoak benetan egikaritzeko bere gain hartu ez dituen eskumenei dagozkienak; esate baterako:

Choices:
- Nazioarteko harremanak.
- Defentsa.
- Aduanen eta muga-zergen araubidea.
- Aurreko erantzunak zuzenak dira.


Question: «Egozpen-indizea» izenekoa dela eta:

Choices:
- Euskadiko ekonomiak Espainiako ekonomian duen partaidetza islatu nahi du.
- Urtero aldatzen da.
- Aurrekontuen Legeak ezartzen du.
- Transferitzeko dauden eskumenengatik Estatuak Euskadiri zenbat ordaindu behar dion kalkulatzeko balio du.


Question: Kupoaren urteko indarraldian Autonomia Erkidegoak eskumen berriak bereganatzen baditu, eta eskumen horien estatu-mailako urteko kostua Estatuaren kargen barruan sartu bazen kupoaren behin-behineko diru-zenbatekoa zehazteko:

Choices:
- Kupoaren diru-zenbatekoa handituko da.
- Azken batean, kupoa murriztuko da, dagokion diru-zenbatekoan.
- Indarrean dagoen Ekonomia Ituna eten egingo da, eta berehala beste bat negoziatuko da.
- Ez da ezer egingo: batzuetan Euskal Autonomia Erkidegoa izango da onuradun, eta beste batzuetan, berriz, Estatua.


Question: Ekonomia Itunaren Legeak zenbait organo aurreikusten ditu, Legea aplikatzean sor daitezkeen gatazkak eta arazoak konpontzeko eta beste eginkizun batzuk garatzeko:

Choices:
- Bai, eta horietako bat Kupoaren eta Ekonomia Itunaren Batzordea deitzen da.
- Bai, eta horietako bat Arbitraje Batzordea deitzen da.
- Ez, mota horretako organo bakarra ezartzen da.
- Ez, ez da mota horretako organo bakar bat ere ezartzen.


Question: Arau hauetatik, zein da interesgarriena EAEko udalen eta gainerako toki-erakundeen esparru juridikoa ezagutzeko?

Choices:
- Tokiko Autonomiaren Munduko Gutuna.
- Estatuko oinarrizko legeria, toki-araubideko gaietan.
- Giza Eskubideen Adierazpen Unibertsala.
- Erromako Tratatua.


Question: Euskadiko Toki Erakundeei buruzko 2016ko apirilaren 7ko 2/2016 Legearen Zioen Azalpenean, lortu nahi diren helburuak jasotzen dira, hala nola:

Choices:
- Udalen finantza-jasangarritasuna ziurtatzea.
- Indartzea udalak herritarrengandik hurbil dauden administrazio gisa duen izaera.
- Udalari ikusgarritasun instituzionala ematea, EAEko botere publikoen sisteman.
- Aurreko erantzunak zuzenak dira.


Question: Euskadiko Toki Erakundeei buruzko apirilaren 7ko 2/2016 Legeak dioenez, lege horretan aurreikusitako ondorioetarako, honako hauek hartuko dira toki-erakundetzat:

Choices:
- Arabako kuadrillak.
- EAEko udalerrien mankomunitateak, baina probintzia artekoak direnean bakarrik.
- Auzo-elkarteak.
- Aurreko erantzun guztiak okerrak dira.


Question: Euskadiko Toki Erakundeei buruzko 2/2016 Legeak (16. art.) klausula unibertsal bat ezartzen du udal-eskumenei buruz eta eskumen propio, transferitu edo eskuordetu ez diren jarduera, zerbitzu edo prestazioei buruz. Horren arabera:

Choices:
- Toki-erakundeek edozein jarduera, zerbitzu edo prestazio mota garatu ahal izango dute, inolako mugarik gabe, auzotarren intereserako bada.
- Toki-erakundeek, tokiko komunitatearen interesei erantzuten dien edozein jarduera, zerbitzu edo prestazio garatu ahal izango dute, nahiz eta beren eskumen propio, transferitu edo eskuordetuetan sartuta ez egon eta beste instituzioekin bikoiztasunak sortu.
- Toki-erakundeek, tokiko komunitatearen interesei erantzuten dien edozein jarduera, zerbitzu edo prestazio garatu ahal izango dute, nahiz eta beren eskumen propio, transferitu edo eskuordetuetan sartuta ez egon eta erakundearen ogasun osoaren finantza-jasangarritasuna arriskuan jarri.
- Aurreko erantzun guztiak okerrak dira.


Question: Zer da berdintasuna?

Choices:
- Ordenamendu juridikoaren balio goren bat.
- Printzipio juridiko bat.
- Oinarrizko eskubide bat.
- Aurreko hiru erantzunak zuzenak dira.


Question: Erakunde hauetatik, zein arduratzen da esklusiboki berdintasun-politikak ezartzeaz?

Choices:
- NBE (Nazio Batuen Erakundea) Emakumeak.
- LANE (Lanaren Nazioarteko Erakundea).
- NBGP (Nazio Batuen Garapenerako Programa).
- UNFPA (Nazio Batuetako Biztanleriaren Funtsa).


Question: Istanbulgo Hitzarmenak (2011) helburu hauek ditu, besteak beste:

Choices:
- Emakumea indarkeria mota guztietatik babestea.
- Lan egitea emakumearen aurkako diskriminazio mota guztiak ezabatzearen alde.
- Lan egitea emakumeen eta gizonen arteko benetako berdintasunaren alde.
- Aurreko hiru erantzunak zuzenak dira.


Question: Emakumeen eta Gizonen Berdintasunerako otsailaren 18ko 4/2005 Legeak bere xedea azaltzen du 1. artikuluan. Eremu horretako baieztapen hauetatik, zein ez da zuzena?

Choices:
- Emakumeen eta gizonen berdintasunaren arloan botere publikoen jarduna zuzendu behar duten printzipio orokorrak ezartzen ditu.
- Hainbat neurri arautzen ditu bizitzaren arlo guztietan emakumeek eta gizonek aukera eta tratu berdinak izan ditzaten sustatzeko eta bermatzeko.
- Haren aplikazio-eremua Espainiako estatua da.
- Emakumeen autonomia sustatu nahi du, eta haien posizio sozial, ekonomiko eta politikoa indartu.


Question: Emakumeen eta Gizonen Berdintasunerako otsailaren 18ko 4/2005 Legean jasotako tratuberdinaren printzipioa dela eta, beste printzipio hauekin batera doa:

Choices:
- Aukera-berdintasuna.
- Dibertsitatea eta ezberdintasuna errespetatzea.
- Berdintasuna legea aplikatzean.
- Aurreko a) eta b) erantzunak zuzenak dira.


Question: Emakumeen eta Gizonen Berdintasunerako otsailaren 18ko 4/2005 Legearen 3.1c) artikuluaren arabera, neurri hauetatik zein kontsideratzen da diskriminatzailea?

Choices:
- Emakumeentzako ekintza positiboetan oinarritzen diren neurriak.
- Arrazoi biologikoengatik sexuei babes berezia emateko premian oinarritutako neurriak.
- Emakumeak sustatzeko edozein neurri.
- Gizonek etxeko lanetan eta pertsonen zainketan parte har dezaten sustatzeko neurriak.


Question: Esaldi hauetatik, zeinek definitzen du ondoen aukera-berdintasunaren printzipioa?

Choices:
- Pertsona guztiek —emakumeek nahiz gizonek— esparru publikoko eta pribatuko arlo guztietan modu aktibo eta ekitatiboan parte hartzeko duten eskubidea bermatu nahi da.
- Emakumeek eta gizonek antzeko baliabideak izan behar dituzte hasieran.
- Bi sexuentzako helburu berdinak lortzea da helburua.
- Pertsona bat, aukera bat.


Question: Genero-ikuspegia integratzeak gizonen eta emakumeen artean dauden desorekak konpontzeko beharra planteatzen du. Horretarako, ekintza hauek proposatzen dira, besteak beste:

Choices:
- Jarduerak sexuen artean modu ekitatiboan birbanatzea (arlo publikoan eta pribatuan).
- Emakumeek eta gizonek egiten dituzten lanak era justuan balioestea, batez ere semealaben hazkuntzari, gaixoen zaintzari eta etxeko lanei dagozkienak.
- Desberdintasuna erreproduzitzen duten gizarte-egiturak, mekanismoak, arauak, jardunbideak eta balioak aldatzea.
- Erantzun guztiak zuzenak dira.


Question: Zer esan nahi du «genero-ikuspegia txertatzeak»?

Choices:
- Iraganeko politika publikoak genero-gaietara egokitzea.
- Emakumeen eta gizonen egoera, baldintza, jomuga eta beharrizan ezberdinak modu sistematikoan kontsideratzea, eta, horretarako, politika eta ekintza guztietan, maila guztietan eta horien plangintza-, egikaritze- eta ebaluazio-fase guztietan, ezberdintasunak ezabatzeko eta berdintasuna sustatzeko xedea duten helburu eta jarduketa zehatzak txertatzea.
- Politika publikoetan diskriminazioak ezabatzeko bidea sendotzea.
- Erantzun guztiak okerrak dira.


Question: Hauetatik, zein da emakumeen eta gizonen benetako berdintasunaren alde lan egiteko tresnarik eraginkorrenetako bat?

Choices:
- Kasuan kasuko gaiari buruzko printzipio-politika egokia.
- Legeria eraginkorra.
- Ekintza positiboa.
- Aurreko a) eta b) erantzunak zuzenak dira.


Question: Zeren arabera legitimatzen da ekintza positiboa?

Choices:
- Pertsona onuraduna nor den.
- Diskriminatutako kolektibo bateko kide izatea.
- Diskriminatutako kolektibo bateko kide izatea, emakumeena alegia.
- Aurreko b) eta c) erantzunak zuzenak dira.


Question: Non dute jatorria ekintza positiboek?

Choices:
- XX. mendearen 60ko hamarkadan, Ameriketako Estatu Batuetan.
- XX. mendearen 60ko hamarkadan, Erresuma Batuan.
- XX. mendearen 70eko hamarkadan, Ameriketako Estatu Batuetan.
- XX. mendearen 70eko hamarkadan, Erresuma Batuan.


Question: Zer da genero-estereotipoa?

Choices:
- Barneratutako ideia diskriminatzailea.
- Gizonek eta emakumeek dituzten edo eduki behar lituzketen ezaugarriei buruzko iritzia edo aurreiritzia.
- Globalki onartutako errealitatea.
- Aurreko hiru erantzunak zuzenak dira.


Question: Giza eskubideen nazioarteko zuzenbidearen arabera, betebehar hauetatik zein ezartzen zaie estatuei?

Choices:
- Diskriminatutako kolektiboen aldeko politika publikoak gauzatzea.
- Emakumeak babesten aktiboki jardutea.
- Gizonen eta emakumeen aurkako diskriminazioa ezabatzea bizitzaren eremu guztietan.
- Beren agenda publikoetan, generoagatiko diskriminazioa jasotzea.


Question: Teorikoki, nola defini daiteke gizonen eta emakumeen arteko ordezkaritza orekatua?

Choices:
- Berdintasun zehatza, sexuen arteko ordezkaritzaren ehunekoetan.
- Parte-hartzearen ehunekoa zeinean sexu bakar bat ere ez baita beste sexuaren gainetik gailentzen.
- Sexuen arteko ehunekoen parekatzea.
- Erantzun guztiak okerrak dira.


Question: Emakumeen eta Gizonen Berdintasunerako otsailaren 18ko 4/2005 Legearen 3.7 artikuluaren arabera, zein ehuneko behar da, gutxienez, pertsona anitzeko administrazio-organoetan ordezkaritza orekatutzat jo ahal izateko?

Choices:
- % 50.
- % 40.
- % 30.
- Erantzun guztiak okerrak dira.


Question: Emakumeen eta Gizonen Berdintasunerako otsailaren 18ko 4/2005 Legearen 3.7 artikuluak «pertsona anitzeko organoak» aipatzen dituenean, organo hauetaz ari da, besteak beste:

Choices:
- Batzordeak.
- Kontseiluak.
- Epaimahaiak.
- Erantzun guztiak zuzenak dira.


Question: Emakumeen eta Gizonen Berdintasunerako otsailaren 18ko 4/2005 Legearen 3.8 artikuluaren arabera, noren lankidetzarekin koordinatuta gauzatu behar dira berdintasunaren alorreko jarduketak?

Choices:
- Euskal Autonomia Erkidegoko erakunde guztiekin, entitate guztiekin eta herritarrekin.
- Euskal Autonomia Erkidegoko erakunde guztiekin, entitate guztiekin, herritarrekin eta enpresekin.
- Euskal Autonomia Erkidegoko erakunde publiko eta pribatu guztiekin, entitate guztiekin eta herritarrekin.
- Euskal Autonomia Erkidegoko erakunde guztiekin, entitate eta organismo publiko eta pribatu guztiekin eta herritarrekin.


Question: Emakumeen eta Gizonen Berdintasunerako otsailaren 18ko 4/2005 Legeak koordinazio-egiturak sortzea sustatzen du, besteak beste:

Choices:
- Emakunde.
- Sailarteko Batzordea.
- Berdintasun-organoak.
- Aurreko a) eta b) erantzunak zuzenak dira.


Question: Egitura informalen artean, hauek nabarmentzen dira:

Choices:
- Saileko talde teknikoa.
- Berdintasunerako unitateen sarea.
- Berdinsarea.
- Erantzun guztiak zuzenak dira.


Question: Genero-eraginari buruzko ebaluazioa egin ondoren, araua sustatzen duen organoak neurri zuzentzaileak hartu behar ditu antzemandako desberdintasunak ezabatzeko eta berdintasuna sustatzeko. Neurri orokor horien artean daude, besteak beste, hautaketa-probak edo sariak ematea erregulatzen duten arauetan klausula bat sartzea, bi sexuei gutxieneko ordezkaritza bat bermatzeko epaimahaietan. Zenbat da ehuneko hori?

Choices:
- % 30.
- % 40.
- % 50.
- Erantzun guztiak okerrak dira.


Question: Genero-eraginaren aurretiazko ebaluazioa eta, hala badagokio, neurri zuzentzaileak sartzea:

Choices:
- Ez da salbuespen gisa egingo, txosten arrazoitu bidez eta organo eskudunak onartuta, non ez-egite hori justifikatuko den.
- Salbuespen gisa egingo da, txosten arrazoitu bidez eta organo eskudunak onartuta, non ez-egite hori justifikatuko den.
- Nahitaezkoa da, indarrean dagoen legeriaren arabera.
- Ez da nahitaezkoa, indarrean dagoen legeriaren arabera,.


Question: Eusko Jaurlaritzaren Gobernu Kontseiluak, 2012ko abuztuaren 21ean egindako bileran, dokumentu hau onartu zuen: «Jarraibideak, genero-eragina aurretiaz ebaluatzeko eta gizonen eta emakumeen desberdintasunak desagerrarazteko eta berdintasuna sustatzeko neurriak hartzeko». Jarraibide horiek Autonomia Erkidegoko Administrazio Orokorrari eta hari lotutako edo haren mendeko organismo eta erakundeei zuzenduta daude. Era berean, foru-administrazioen eremuetan, honako hauek onartu dira:

Choices:
- Dekretuak.
- Foru-dekretuak.
- Foru-dekretuak eta -arauak.
- Foru-arauak.


Question: Tokiko administrazioaren eremuan, zein urtetan hasi ziren «generoaren araberako eraginaren aurretiazko ebaluazioak»?

Choices:
- 2016an.
- 2017an.
- 2018an.
- 2019an.


Question: Zein lan argitaratu du Emakunde-k hizkuntza ororen erabilera ez-sexistari buruz?

Choices:
- «Propuestas para un uso no sexista del lenguaje» (1987).
- «Euskararen erabilera ez sexista» (2008).
- «Guía de lenguaje para el ámbito del deporte» (2010).
- «Guía de lenguaje para el ámbito de la salud» (2010).


Question: 4/2005 Legearen ebaluazioa dela eta, Emakundek lan bat kontratatu zuen, EAEko administrazio publikoen kontratu, dirulaguntza eta hitzarmenetan berdintasun-klausulak aplikatzeari buruzko jarraipen- eta ebaluazio-azterlana egiteko. Noizkoa da?

Choices:
- 2013koa.
- 2014koa.
- 2015ekoa.
- 2016koa.


Question: Ezaugarri hauetako zein identifikatzen da administrazio elektronikoarekin, Administrazioaren ikuspuntutik?

Choices:
- Kostuak murriztea.
- Efizientzia eta produktibitatea hobetzea.
- Paper gutxiago erabiltzea.
- Aurreko hiru erantzunak zuzenak dira.


Question: Ezaugarri hauetako zein identifikatzen da administrazio elektronikoarekin, herritarren ikuspuntutik?

Choices:
- Azkartasuna eta erosotasuna.
- Paper gutxiago erabiltzea.
- Kostuak murriztea.
- Administrazioarekiko harremanak hobetzea.


Question: Nori eragiten dio administrazio elektronikoa ezartzeak?

Choices:
- Prozesuei.
- Teknologiari.
- Aurreko a) eta b) erantzunak zuzenak dira.
- Aurreko a) eta b) erantzunak okerrak dira.


Question: Arau hauetatik, zein dago indarrean?

Choices:
- 11/2007 Legea, Herritarrek Zerbitzu Publikoetan Sarbide Elektronikoa izateari buruzkoa.
- 59/2003 Legea, Sinadura Elektronikoari buruzkoa.
- 39/2015 Legea, urriaren 1ekoa, Administrazio Publikoen Administrazio Prozedura Erkidearena.
- Erantzun guztiak okerrak dira.


Question: «Administrazio-egintzak idatziz emango dira, bitarteko elektronikoen bidez», eta, halaber, «Administrazio publikoek idatziz emango dituzte administrazio-dokumentuak, bitarteko elektronikoen bidez, ...». Zein legetan jasotzen dira baieztapen horiek?

Choices:
- 39/2015 Legean (urriaren 1ekoa, Administrazio Publikoen Administrazio Prozedura Erkidearena).
- 40/2015 Legean (urriaren 1ekoa, Sektore Publikoaren Araubide Juridikoarena).
- 39/2015 eta 40/2015 Legeetan.
- 11/2007 Legean (Herritarrek Zerbitzu Publikoetan Sarbide Elektronikoa izateari buruzkoa).


Question: Zein artikulutan arautzen ditu eskubideak Administrazio Publikoen Administrazio Prozedura Erkidearen urriaren 1eko 39/2015 Legeak?

Choices:
- 12., 13., 14. eta 53. art.
- 9., 10. eta 11. art.
- 5. eta 6. art.
- Erantzun guztiak okerrak dira.


Question: Zein artikulutan arautzen ditu erregistroak Administrazio Publikoen Administrazio Prozedura Erkidearen urriaren 1eko 39/2015 Legeak?

Choices:
- 14. art.
- 15. art.
- 16. art.
- 17. art.


Question: Zein da Administrazio Publikoen Administrazio Prozedura Erkidearen urriaren 1eko 39/2015 Legearen aplikazio-eremua?

Choices:
- Estatuaren Administrazio Orokorra.
- Autonomia-erkidegoetako administrazioak.
- Sektore publiko instituzionala.
- Aurreko hiru erantzunak zuzenak dira.


Question: Zein artikulutan jasotzen ditu Sektore Publikoaren Araubide Juridikoaren urriaren 1eko 40/2015 Legeak kide anitzeko organoen funtzionamendua arautzen duten printzipioak?

Choices:
- 1. art.
- 2. art.
- 3. art.
- Erantzun guztiak okerrak dira.


Question: Nola laburtu daitezke Administrazio Publikoen Administrazio Prozedura Erkidearen urriaren 1eko 39/2015 Legeak eta Sektore Publikoaren Araubide Juridikoaren urriaren 1eko 40/2015 Legeak ezarri dituzten betebehar berriak?

Choices:
- Tramitazio elektronikoaren segurtasuna bermatzea.
- Espedienteak elektronikoki tramitatzea.
- Tramitazioaren arintasuna bermatzea.
- Erantzun guztiak okerrak dira.


Question: Zein elkarreragingarritasun mota bereizten dira elkarreragingarritasun eskema nazionalean (ENI)?

Choices:
- Antolaketakoa.
- Lexikoa.
- Teknikoa.
- Aurreko a) eta c) erantzunak zuzenak dira.


Question: Zein lege-testuk arautzen dute datu pertsonalen babesa?

Choices:
- 2018ko abenduaren 5eko 3/2018 Legeak (Datu Pertsonalak Babestekoa eta Eskubide Digitalak Bermatzekoa) eta Europako Parlamentuaren eta Kontseiluaren 2016ko apirilaren 27ko (EB) 2016/679 Erregelamenduak (Datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa).
- Datuen Tratamendu Automatizatua Arautzeko Lege Organikoak eta Europako Parlamentuaren eta Kontseiluaren 2016ko apirilaren 27ko (EB) 2016/679 Erregelamenduak (Datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa).
- Datu Pertsonalak Babesteko 1999ko abenduaren 13ko 15/1999 Lege Organikoak eta Europako Parlamentuaren eta Kontseiluaren 2016ko apirilaren 27ko (EB) 2016/679 Erregelamenduak (Datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa).
- Aurreko b) eta c) erantzunak zuzenak dira.


Question: Helburu hauetatik zein sartzen da Segurtasun Eskema Nazionalak (ENS) lortu nahi dituen helburuen artean?

Choices:
- Prebentzioa, detekzioa eta zuzenketa sustatzea, zibermehatxuen eta zibererasoen kasuan erresilientzia hobea izateko.
- Segurtasunaren tratamendu homogeneoa bultzatzea, zerbitzu publiko digitalak ematean entitate batek baino gehiagok parte hartzen dutenean haien arteko lankidetza estutzeko.
- Jardunbide egokien eredu izatea.
- Erantzun guztiak zuzenak dira.


Question: Zer abantaila du paperik gabeko administrazioak, funtzionamendu erabat elektronikoan oinarritua dagoenak?

Choices:
- Hobeto betetzen ditu efikazia- eta efizientzia-printzipioak.
- Kostuak aurrezten ditu.
- Interesdunen bermeak indartzen ditu.
- Aurreko erantzun guztiak zuzenak dira.


Question: Non jasotzen da administrazio publikoekin harreman elektronikoa izateko eskubidea eta betebeharra?

Choices:
- Administrazio Publikoen Administrazio Prozedura Erkidearen urriaren 1eko 39/2015 Legearen 14. artikuluan eta Sektore Publikoaren Araubide Juridikoaren urriaren 1eko 40/2015 Legean.
- Sektore Publikoaren Araubide Juridikoaren urriaren 1eko 40/2015 Legearen 14. artikuluan.
- Administrazio Publikoen Administrazio Prozedura Erkidearen urriaren 1eko 39/2015 Legearen 15. artikuluan eta Sektore Publikoaren Araubide Juridikoaren urriaren 1eko 40/2015 Le- 40/2015 Legean.
- Erantzun guztiak okerrak dira.


Question: Pertsona fisikoek noiznahi erabaki dezakete beren eskubideak eta betebeharrak baliatzeko zein bitarteko erabili administrazio publikoekin komunikatzean; hauek, alegia:

Choices:
- Bitarteko elektronikoak edo konbentzionalak.
- Bitarteko konbentzionalak.
- Bitarteko elektronikoak.
- Aurreko erantzun guztiak okerrak dira.


Question: Nor dago behartuta administrazio publikoekin harremana bitarteko elektronikoz izatera, administrazio-prozedura baten edozein tramitetarako?

Choices:
- Pertsona fisikoak eta juridikoak.
- Pertsona juridikoak.
- Nortasun juridikorik gabeko entitateak.
- Aurreko b) eta c) erantzunak zuzenak dira.


Question: Eskubide hauetatik zein ez zaie aitortzen administrazio publikoarekin harremanak izango dituzten pertsonei, 39/2015 Legearen 13. artikuluan jasotakoaren arabera?

Choices:
- Baliabide elektronikoak erabiltzeko laguntza jasotzea administrazio publikoekiko harremanetan.
- Edozein hizkuntza erabiltzeko eskubidea.
- Legean identifikaziorako eta sinadura elektronikorako aurreikusitako bitartekoak lortzea eta erabiltzea.
- Konstituzioak eta legeek aitortzen dizkieten gainerako guztiak.


Question: Legegileek bazekiten biztanleria-segmentu batek ez dituela tramitazioa telematikoki egiteko beharrezko diren bitartekoak eta prestakuntza. Zein artikulutan jasotzen da kasu horretan laguntzeko kontzeptua?

Choices:
- Administrazio Publikoen Administrazio Prozedura Erkidearen urriaren 1eko 39/2015 Legearen 10. artikuluan.
- Administrazio Publikoen Administrazio Prozedura Erkidearen urriaren 1eko 39/2015 Legearen 12. artikuluan.
- Administrazio Publikoen Administrazio Prozedura Erkidearen urriaren 1eko 39/2015 Legearen 13. artikuluan.
- Sektore Publikoaren Araubide Juridikoaren urriaren 1eko 40/2015 Legearen 12. artikuluan.


Question: Non definitzen dira «egoitza elektronikoa» eta «Interneteko ataria»?

Choices:
- Urriaren 1eko 39/45 Legean (Administrazio Publikoen Administrazio Prozedura Erkidearena).
- Urriaren 1eko 40/2015 Legean (Sektore Publikoaren Araubide Juridikoarena).
- Abenduaren 9ko 19/2003 Legean (Gardentasunari, informazio publikoa eskuratzeko bideari eta gobernu onari buruzkoa).
- Aurreko erantzun guztiak okerrak dira.


Question: Legean jasotako eduki hauetatik, zein ez da kontsideratuko herritarren eskura dagoen egoitza elektroniko baten gutxieneko eduki gisa?

Choices:
- Dauden zerbitzuen zerrenda.
- Zerbitzu-karta eta zerbitzu elektronikoen karta.
- Espediente baten berezko dokumentazioa.
- Aldizkari ofizialen argitalpena.


Question: Interesdunak elektronikoki identifika daitezke administrazio publikoen aurrean, sistema hauen bidez:

Choices:
- Sinadura elektronikoko ziurtagiri elektroniko kualifikatuetan oinarritzen diren sistemak.
- Zigilu elektronikoko ziurtagiri elektroniko kualifikatuetan oinarritutako sistemak.
- Gako itunduko sistemak.
- NANa, gidabaimena edo antzeko agiria.


Question: Administrazio publikoek hauetarako bakarrik eskatuko diete interesdunei sinadura nahitaez erabiltzea:

Choices:
- Eskaerak egiteko.
- Errekurtsoak jartzeko.
- Eskubideei uko egiteko.
- Aurreko erantzun guztiak zuzenak dira.


Question: Dokumentu elektroniko batek ezaugarri hauek ditu:

Choices:
- Eskatzen diren gutxieneko metadatuak ditu.
- Dokumentu konbentzional baten berdin-berdina da.
- Atenporala da.
- Aurreko erantzun guztiak okerrak dira.


Question: Zein legek jasotzen du artxibo elektronikoen funtzionamenduari eragiten dion araudia?

Choices:
- Urriaren 1eko 39/45 Legean (Administrazio Publikoen Administrazio Prozedura Erkidearena).
- Urriaren 1eko 40/2015 Legeak (Sektore Publikoaren Araubide Juridikoarena).
- Aurreko a) eta b) erantzunak zuzenak dira.
- Espainiako ordenamendu juridikoan sakabanatuta dauden hainbat legek.


Question: Aukeratu administrazio-espedientearen definiziorik onena:

Choices:
- Dokumentu eta jarduketa administratiboen multzo ordenatua.
- Administrazio-prozeduraren zati garrantzitsu bat.
- Administrazio-prozeduraren dokumentu-euskarria.
- Aurreko erantzun guztiak okerrak dira.


Question: Zer dio azaroaren 24ko 10/1982 Oinarrizko Legeak, Euskararen erabilera normalizatzeari buruzkoak?

Choices:
- Herritar guztiei aitortzen zaie, Autonomia Erkidegoaren lurraldean, Administrazio Publikoarekiko harremanetan euskara zein gaztelania erabiltzeko eskubidea.
- Herritar guztiei aitortzen zaie nahi duten hizkuntza ofizialean arreta jasotzeko eskubidea.
- Euskal Autonomia Erkidegoan dauden botere publikoek emandako araugintza-xedapen edo ebazpen ofizial guztiek bi hizkuntzetan idatzita egon behar dute publizitate ofiziala egin behar denean.
- Aurreko erantzunak zuzenak dira.


Question: Kontzeptu edo gai hauetatik, zein agertzen da Euskal Funtzio Publikoari buruzko uztailaren 6ko 6/1989 Legean?

Choices:
- Hizkuntza-eskakizuna.
- Hizkuntza-eskakizunaren derrigortasun-data.
- Euskara meritu gisa baloratzea hautaketa-prozesuetan.
- Aurreko erantzunak zuzenak dira.


Question: Hizkuntza-eskakizuna dela eta:

Choices:
- Administrazio publikoetako lanpostu batzuei bakarrik esleituko zaie dagokien hizkuntzaeskakizuna.
- Administrazio publikoetako lanpostu guztiek dute hizkuntza-eskakizunaren derrigortasundata.
- Hizkuntza-eskakizuna eta derrigortasun-data lanpostu-zerrendetan agertzen dira.
- Aurreko erantzun guztiak okerrak dira.


Question: Hizkuntza-eskakizuna dela eta:

Choices:
- Lanpostu bat betetzeko eta bertan lan egiteko beharrezkoak diren gaztelaniaz bestelako hizkuntzetako gaitasun-mailak zehazten ditu.
- Derrigortasun-datatik aurrera, hizkuntza-eskakizuna betetzea derrigorrezkoa izango da dena delako lanpostua hartzeko eta bertan lan egiteko.
- Hizkuntza-eskakizuna derrigorrezkoa ez den bitartean, bakar-bakarrik balioko du gaztelaniaz bestelako hizkuntzetako jakintza-mailak merezimendu gisa baloratzeko, bai lanpostuak betetzeko, bai kanpoko aukeraketak egiteko.
- Funtzio Publikoari buruzko Legearen arabera, Eusko Legebiltzarrak erabakitzen ditu lanpostuetako hizkuntza-eskakizunak, bai eta haiek aplikatzeko irizpideak ere, aurretik Hizkuntza Politikarako Sailburuordetzak proposatuta.


Question: Euskal Autonomia Erkidegoko herri-administrazioetan euskararen erabilera normalizatzeko prozesua arautzen duen apirilaren 15eko 86/1997 Dekretua dela eta:

Choices:
- Funtsezko dekretua da euskararen normalizazioari begira.
- Euskararen erabilera normalizatzeari buruzko 10/1982 Oinarrizko Legean eta Euskal Funtzio Publikoari buruzko 6/1989 Legean xedatutakoa garatzen du.
- Dekretuaren artikuluetan, funtsean, hizkuntza-eskakizunak egiaztatzea eta lanpostuak betetzeko prozesuetan hizkuntza-eskakizunak kontuan hartzea, baliozkotzeak eta salbuespen-araubidea arautzen dira, besteak beste.
- Aurreko erantzunak zuzenak dira.


Question: Zenbat hizkuntza-eskakizun daude Administrazioan?

Choices:
- Bost.
- Lau.
- Hiru.
- Bi.


Question: 1. HE ohikoagoa da hauen artean:

Choices:
- Mendeko langileen artean.
- Euskara-itzultzaileen eta hizkuntza-normalizazioko teknikarien artean.
- Alkateen artean.
- Unibertsitateko ikasleen artean.


Question: «Nahitaez bete beharreko indizea» izenekoa dela eta:

Choices:
- Administrazio jakin bateko lanpostu guztiak kontuan harturik derrigorrezko hizkuntza-eskakizuna esleituta daukaten lanpostuen portzentajea zehazten du.
- Euskal Autonomia Erkidego osoko errealitate soziolinguistikoa kontuan hartuta kalkulatzen da.
- Honela funtzionatzen du: zenbat eta euskaldun gehiago egon, orduan eta txikiagoa izango da nahitaez bete beharreko indizea.
- Aurreko erantzun guztiak okerrak dira.


Question: Nola egiaztatzen da hizkuntza-eskakizuna, euskal administrazio publikoetako langileen kasuan?

Choices:
- Lanpostuak betetzeko hautaketa-prozesuetan edo barne-sustapenerako deialdietan horretarako berariaz egiten diren proben bitartez.
- Herri Arduralaritzaren Euskal Erakundeak (IVAP) edo gure autonomia-erkidegoan dagoen edozein administrazio publikok helburu horrekin egiten dituen ezohiko deialdien bidez; proba horiek bi urtean behin egiten dira, gutxienez.
- Bi urtean behingo ohiko proben eta hiru urtean behingo berariazko proben bidez.
- Aurreko erantzunak zuzenak dira.


Question: Egoera batzuetan lanpostu baten titularra hizkuntza-eskakizuna betetzetik salbuetsita gera daiteke?

Choices:
- Ez, aukera hori ez dago inola ere.
- Bai; adibidez, titularrak 55 urte baino gehiago dituenean plangintzaldi bakoitzaren hasieran, betiere titularra ados badago.
- Bai; adibidez, titularrak lortutako ikasketa-maila unibertsitateko gradua edo lizentziatura denean.
- Bai; adibidez, minusbaliotasun fisiko edo psikikoak izanik, gaur egun helduen hizkuntzaprestakuntza eta -gaikuntzarako indarrean dauden programen bidez euskara ikastea eragozten edo zailtzen badute.


Question: Hizkuntza-tituluen baliozkotzeak direla eta:

Choices:
- Administrazio ezberdinek emandako tituluak ezin dira parekatu.
- Administrazio ezberdinek emandako tituluak Hezkuntza Ministerioak parekatu zituen 2002an.
- Administrazio ezberdinek emandako tituluak Hizkuntzen Europako Erreferentzia Marko Bateratuko B1, B2, C1 eta C2 mailekin parekatuta geratzen dira, eta elkarren baliokideak dira.
- Aurreko erantzun guztiak okerrak dira.


Question: Zer da ELEBIDE?

Choices:
- Eusko Jaurlaritzako Itzulpen Zerbitzua.
- Hizkuntza Politikarako Sailburuordetzak 2008an abian jarri zuen Hizkuntza Eskubideak Bermatzeko Zerbitzua.
- Hizkuntza Politikarako Sailburuordetzak langile publikoei euskararen arloan prestakuntza emateko 2008an abian jarri zuen zerbitzua.
- Administrazio ezberdinek emandako tituluen baliozkotzeak tramitatzeaz arduratzen den zerbitzua.


Question: Bikain ziurtagiria dela eta:

Choices:
- Bikain ziurtagiriak hiru maila ditu: goi-maila, tarteko maila eta oinarrizko maila.
- Bikain ziurtagiriak bi ponderazio desberdin ditu ebaluazioa egiteko orduan: bat administrazioentzat (Osakidetza barne) eta beste bat enplegatu publikoentzat.
- Ebaluatuari kanpo-ikuspegia eskaintzen dio, euskararen kudeaketari dagokionez: ebaluazio-txostena.
- Aurreko erantzun guztiak okerrak dira.


Question: Hizkuntza ofizialak erabiltzeko irizpideak direla eta:

Choices:
- Helburua da euskara eta gaztelania benetan maila berean jartzea Administrazioan, formalki aitorpen bera baitute; beraz, proposatzen den egitekoa da euskara benetan parekatzeko bidean aurrera egitea.
- Helburua da euskara eta gaztelania benetan maila berean jartzea Administrazioan; izan ere, nahiz eta inola ere ez izan aitorpen formal bera, gutxienez ahalegina egin behar da euskara Administraziotik kanpo gera ez dadin.
- Helburua da euskara eta gaztelania maila formal eta erreal berean kokatzea, Euskadiko eremu elebidunenetan gutxienez.
- Helburua da gaztelania euskarari gainjartzea Administrazioan.


Question: «Berariazko hizkuntza-prestakuntza» izenekoa dela eta:

Choices:
- Ez da garrantzitsua; hizkuntza-prestakuntza generikoa da garrantzitsuena.
- Helburua du irakaskuntza orokorretik laneko eguneroko errealitatera jauzi egiten laguntzea.
- Helburua du enplegatu publikoak dagokion hizkuntza-eskakizuna lortzea.
- Enplegatu publikoen hizkuntza-maila hobetu nahi du.


Question: «Berariazko hizkuntza-prestakuntza» izenekoan, zenbait prozedura daude aurreikusita:

Choices:
- Bai, bi prozedura: ikastaroak eta trebakuntza-saioak.
- Bai, bi prozedura: ikastaro luzeak eta ikastaro laburrak.
- Bai, hiru prozedura: masterrak, graduondoak eta ikastaroak.
- Bai, prozedura bat: ikastaroak.


Question: Berariazko hizkuntza-prestakuntzaren barruko ikastaroak direla eta:

Choices:
- Aurrez aurreko ikastaroak eta online ikastaroak daude.
- Aurrez aurreko ikastaroak, online ikastaroak eta akademietan eta unibertsitate-zentro espezializatuetan egiten diren ikastaroak daude.
- Funtsean, eskola magistralak, trebakuntza-saioak eta jardunaldiak garatu behar dira.
- Aurreko erantzun guztiak okerrak dira.


Question: Zein arlo lantzen dira Eusko Jaurlaritzak berariazko hizkuntza-prestakuntzaren barruan proposatutako ikastaroetan?

Choices:
- Ahozko adierazpena.
- Dokumentuak.
- Administrazio-hizkera.
- Aurreko erantzunak zuzenak dira.


Question: Zein da EAEko administrazio publikoetan hizkuntza-normalizazioaren prozesua sendotzeko tresnarik indartsuena?

Choices:
- Bikain ziurtagiria.
- Euskararen erabilera normalizatzeko planak eta euskara erabiltzeko ekintza-programa orokorrak.
- ELEBIDE.
- Entitate bakoitzaren euskararen erabilera normalizatzeko planak.


Question: Euskararen erabilera normalizatzeko planak:

Choices:
- Urte bat irauten dute.
- Legegintzaldi bakoitzerako ezartzen dira, hau da, lau urte irauten dute.
- Bost urtekoak dira.
- Ez dute iraupen zehatzik; beharrezkotzat jotzen denean, indarrean dagoen plana ezabatu eta beste bat ezartzen da.


Question: Azken urteotan, administrazioan euskararen normalizazioan aurrera egin dela esan daiteke?

Choices:
- Bai; adibidez, Euskal Autonomia Erkidegoko Administrazio Orokorreko langileen euskarazko hizkuntza-gaitasuna nabarmen hobetu da.
- Bai, baina gaztelania da oraindik ere lan-hizkuntza nagusia.
- Aurreko a) eta b) erantzunak zuzenak dira.
- Aurreko a) eta b) erantzunak okerrak dira.


Question: Zein da gaur egun indarrean dagoen Eusko Jaurlaritzaren Euskararen Erabilera Normalizatzeko Planaren helburua?

Choices:
- Neurri sorta bat da, Administrazioan nola idatzi eta komunikatu behar den jakiteko, itzulpenetara jo gabe testu elebidunak nola sortu behar diren, motibaziora bideratutako saioen aurreikuspena eta euskarazko baliabide eta tresna informatikoen garapena eta erabilera bultzatzeko.
- Eusko Jaurlaritzako sail guztiek, herritarrekin dituzten harremanetan hizkuntza-eskubideak erabat errespetatzeaz gain, lan-hizkuntzan gutxienez 15 puntuko aurrerapena lortzea plangintzaldiaren amaieran, euskararen erabileraren adierazle bakoitzean (hobetzeko tarterik balego) eta, nolanahi ere, Eusko Jaurlaritzaren hasierako batez bestekoaren gainetik geratzea.
- Administrazioak euskararen inguruko kalitatearen kudeaketan ezartzen den balio erantsia har dezan saiatzea.
- Hizkuntza-eskakizun berriak sortzea eta derrigortasun-data orokorrak ezartzea.


Question: Gaur egun indarrean dagoen Eusko Jaurlaritzaren Euskararen Erabilera Normalizatzeko Planak jarraibide hauek ezartzen ditu, besteak beste:

Choices:
- Gutxi dira oraindik euskarazko programa eta aplikazio informatikoak instalatuta dauzkaten lanpostuak, eta nahi baino eskasagoa programa horien erabilera.
- Herritarrekiko ahozko harremanetan gabeziak antzeman dira.
- Beste administrazio publiko batzuekiko harremanetan interesgarria litzateke hizkuntza ofizialetako baten erabilera adostea ahozko eta idatzizko komunikazioetarako.
- Aurreko erantzunak zuzenak dira.


Question: Eusko Jaurlaritzaren barruan, sailen erabilera-planak aurrera eramateko ohiko antolamendu-egiturak daude?

Choices:
- Ez, sail bakoitzak bere bitartekoekin modu autonomoan jarduten du.
- Bai; adibidez, Normalizazioaren Jarraipenerako Batzorde Sektoriala.
- Bai; adibidez, Euskaltzaindia.
- Bai, ELEBIDE eta Elkarkidea.


Question: Eusko Jaurlaritzako Hizkuntza Ofizialen Batzorde Iraunkorra dela eta:

Choices:
- Jaurlaritza mailako jarraipen-organo gorena da, eta hizkuntza-normalizazioaren prozesu osoaren arduraduna.
- IVAP ez da batzorde horretako kide.
- Bi urtean behin biltzen da, gutxienez.
- Ez dago halako batzorderik.


Question: Hizkuntza Normalizazio Teknikarien Batzordea:

Choices:
- Izaera teknikoa duenez, ezin du etorkizunerako proposamenik aurkeztu.
- Eusko Jaurlaritza mailako batzorde teknikoa da, tokian tokiko esperientziak elkarren artean trukatzeko eta proiektu bateratuak bideratzeko balio duena.
- IVAP ez da batzorde horretako kide.
- Ez dago halako batzorderik.


Question: Enplegatu Publikoaren Oinarrizko Estatutuan, enplegatu publikoak zenbait kategoriatan sailkatzen dira, eta horietako bat hau da:

Choices:
- Lan-kontratuko behin-behineko langileak.
- Bitarteko langileak.
- Behin-behineko funtzionarioak.
- Aurreko erantzun guztiak okerrak dira.


Question: Karrerako funtzionarioen ezaugarriak dira:

Choices:
- Administrazioarekin lotura iraunkorra dute.
- Administrazioarekin lotura dute, administrazio-egintza baten bidez («izendapena» esaten zaio).
- Administrazio-zuzenbidearen mende daude.
- Aurreko erantzunak zuzenak dira.


Question: Bitarteko funtzionario bat egotea zirkunstantzia hauetakoren batek justifikatu behar du:

Choices:
- Karrerako funtzionarioekin bete ezin diren plaza hutsak egotea.
- Plazen titularrak behin betiko ordezkatzea.
- Aldi baterako programak gauzatzea, gehienez ere hiru hilabete iraungo dutenak.
- Zeregin-kopuru handiegia edo zeregin-pilaketa dagoenean; gehienez ere 3 urteko epe baterako izango da, 36 hileko tarte batean.


Question: Nola lotzen dira lan-kontratuko langileak Administrazioarekin?

Choices:
- Aldebakarreko administrazio-egintza baten bidez.
- Aldebiko jarduketa baten bidez; alegia, bi aldeek sinatutako lan-kontratuaren bidez.
- Aldebakarreko jarduketa batez bidez; alegia, lan-kontratuko langileak sinatutako lan-kontratuaren bidez.
- Aldebakarreko jarduketa baten bidez; alegia, lanpostuaz jabetzearen bidez.


Question: Behin-behineko langileen ezaugarriak dira:

Choices:
- Iraunkorrak izatea.
- Konfiantzazkotzat edo aholkularitza berezikotzat berariaz kalifikatutako eginkizunak betetzea.
- Aldi baterako eginkizunak betetzea, urgentziak eta beharrak justifikatutako arrazoiak daudenean.
- Administrazioarekin duen lotura lan-kontratu bat sinatuz gauzatzen da.


Question: Badago funtzionarioentzat gordetako lanposturik?

Choices:
- Ez, hori berdintasun-printzipioaren aurka joatea litzateke.
- Ez, printzipio hori iraganari dagokio eta gaindituta geratu da.
- Bai, hala aitortzen du Enplegatu Publikoaren Oinarrizko Estatutuak (11. art.).
- Bai; izan ere, nahitaez bete behar dituzte Administrazioko lanpostu guztiak.


Question: Hauetatik, zein dira Enplegatu Publikoaren Oinarrizko Estatutuak aitortutako eskubide indibidualak (14. art.)?

Choices:
- Karrerako funtzionarioaren izaerari dagokion mugiezintasunerako eskubidea.
- Karrera profesionalean aurrera egiteko eta barne-sustapena izateko eskubidea, betiere berdintasun-, merezimendu-, eta gaitasun-printzipio konstituzionalei jarraituz.
- Emandako zerbitzuari dagozkion ordainsariak eta kalte-ordainak jasotzeko eskubidea.
- Aurreko erantzunak zuzenak dira.


Question: Barne-sustapen bertikala, Enplegatu Publikoaren Oinarrizko Estatutuan aurreikusia, honetan datza:

Choices:
- Gradu, kategoria, maila eta antzeko beste kontzeptu batzuetan aurrera egitea, lanpostuz aldatu beharrik izan gabe.
- Lanpostuen egituran gora egitea, lanpostuak betetzeko prozeduren bidez.
- Kidego batetik edo lanbide-sailkapeneko azpitaldeko eskala batetik (edo talde batekotik, baldin eta azpitalderik ez badu) goragoko beste batera igotzea.
- Azpitalde profesional bereko kidegoetara edo eskaletara iristea.


Question: Jardunaren ebaluazioa dela eta:

Choices:
- Ez da soilik enplegatu publikoen eskubidea; aldi berean, administrazio publikoen betebeharra ere bada.
- Helburua ez da jarduna baloratzea eta enplegatu publiko bakoitzaren jardunaren errendimendua edo emaitzak kontrolatzeko mekanismoak ezartzea.
- Enplegatu publikoak lortu beharreko helburuak eta xedeak ezartzeko prozedura da.
- Enplegatu Publikoaren Oinarrizko Estatutuak ezabatu du.


Question: Enplegatu publikoen negoziazio kolektiboa dela eta:

Choices:
- Honela definitzen da: administrazio publikoko karrerako funtzionarioen lan-baldintzak eta gainerako lege-baldintzak negoziatzeko eginbeharra da.
- Enplegatu Publikoaren Oinarrizko Estatutuan (33. art.) zehazten dira funtzionario publikoen lan-baldintzen negoziazio kolektiboa arautzen duten printzipioak.
- Aurrera eta bururaino eramango da, nahiz eta aurrekontu-estalduraren printzipioa, publizitatearena eta gardentasunarena bete ez, bestela negoziazio kolektiborako eskubidea bera ondoriorik gabe gera baitaiteke.
- Espainiako Konstituzioak negoziazio kolektiboa debekatzen du funtzionario publikoen kasuan.


Question: Negoziazio-mahaia dela eta:

Choices:
- Negoziazio-mahai mota bakarra dago.
- Sindikatuen eta langileen ordezkariek soilik osatzen dute negoziazio-mahaia.
- Funtzionario publikoen lan-baldintzen negoziazio kolektiboaz arduratzen den organoa da.
- Aurreko erantzun guztiak okerrak dira.


Question: Zein dira akordioen eta itunen arteko diferentziak eta berdintasunak, eraginkortasunaren aldetik?

Choices:
- Akordioak zuzenean aplika daitezke, eta ez dago haiek ondoren berretsi beharrik.
- Itunak, zuzenean aplika daitezke, eta ez dago haiek ondoren berretsi beharrik.
- Akordioak eta itunak zuzenean aplika daitezke, eta ez dago haiek ondoren berretsi beharrik.
- Akordioak eta itunak eraginkorrak izan daitezen, Administrazioko organo eskudunak berretsi beharko ditu.


Question: Zein dira funtzionario publikoen ordezkaritza-organo espezifikoak?

Choices:
- Langileen ordezkariak edo delegatuak eta langileen batzordeak.
- Langileen ordezkariak edo delegatuak eta enpresa-batzordeak.
- Liberatutako funtzionarioak eta enpresa-batzordeak.
- Funtzionario publikoek ez dute ordezkaritza-organo espezifikorik.


Question: Biltzeko eskubidea dela eta:

Choices:
- Espainiako Konstituzioaren 21. artikuluan du oinarria.
- Enplegatu publikoen borondatea zuzenean adierazteko legez aurreikusitako tresna da.
- Enplegatu publiko guztiek —funtzionarioek zein lan-kontratukoek— duten eskubide indibiduala da, taldean baliatzekoa.
- Aurreko erantzunak zuzenak dira.


Question: Telelana dela eta:

Choices:
- Figura hori 2008an sartu zen Enplegatu Publikoaren Oinarrizko Estatutuan, finantza-krisiaren ondorioz.
- Lanaldiaren modalitate bat da.
- Informazioaren eta komunikazioaren teknologien erabilera eskatzen du.
- Enplegatu publikoak bere gain hartu behar du urruneko zerbitzua emateko beharrezkoak diren ekipoak eskuratzeko eta mantentzeko obligazioa.


Question: Enplegatu Publikoaren Oinarrizko Estatutuak (48. art.) bizilekua aldatu gabe egoitza aldatzeagatiko baimena ezartzen du.

Choices:
- Bai, eta egun batekoa da.
- Bai, eta bi egunekoa da.
- Bai, eta hiru egunekoa da.
- Ez, baimen bakarra aurreikusten du: bizilekua eta egoitza, biak batera aldatzeko baimena.


Question: Enplegatu Publikoaren Oinarrizko Estatutuak (48. art.) azterketetara eta gainerako gaitasunprobetara joateko baimena ezartzen du.

Choices:
- Bai, eta azterketa-egunerako eta bezperarako da, hau da, azterketa edo proba bakoitzeko bi egun hartzen ditu.
- Bai, eta azterketa eta proba horiek egiten diren egunak hartzen ditu.
- Bai, baina baimen horrek zentro ofizialetan eta akademietan ikasle gisa egin beharreko azterketa partzialak eta praktikak ere hartzen ditu.
- Ez, baimen bakarra aurreikusten du: ikasketa ofizialak egiteagatik lortutako titulu ofiziala jasotzeko baimena.


Question: Enplegatu Publikoaren Oinarrizko Estatutuak (48. art.) ezkontzagatiko baimena ezartzen du.

Choices:
- Bai, eta astebetekoa da.
- Bai, eta bi astekoa da.
- Bai, eta hamabost egunekoa da.
- Bai, eta adierazten du dibortzioa gertatuz gero ere baimen bera izateko eskubidea dagoela.


Question: Enplegatu Publikoaren Oinarrizko Estatutuak (49. art.) beste zenbait baimen ezartzen ditu: lan-arloko eta norberaren eta familiaren bizimoduak elkarri egokitzeko baimenak, generoindarkeriagatikoak, eta terrorismoaren biktimentzako baimenak.

Choices:
- Bai, besteak beste minbizia edo beste gaixotasun larriren bat duten seme-alaba adingabeak zaintzeagatiko baimena.
- Bai, besteak beste norberaren gauzetarako baimena, urtean sei egun hartzen dituena.
- Aurreko a) eta b) erantzunak zuzenak dira.
- Aurreko a) eta b) erantzunak okerrak dira.


Question: Zenbat opor-egun ezartzen ditu Enplegatu Publikoaren Oinarrizko Estatutuak (50. art.) egutegiko urte bakoitzean?

Choices:
- Ordaindutako 22 egun baliodun.
- Ordaindutako 30 egun baliodun.
- Ordaindutako 30 egun.
- Ordaindutako hilabetea.


Question: Zer dio Enplegatu Publikoaren Oinarrizko Estatutuak oporrei buruz?

Choices:
- Urteko oporraldi ordainduaren ordez diru-kopuru bat eman ahal izango da.
- Funtzionario publikoen zerbitzu-harremana amaitzen denean, opor gehiago eskatzeko eskubidea izango dute; bereziki, erretiroa edo ezintasuna gertatzen denean.
- Amatasun-baimenak, aldi baterako ezintasunak eta antzeko egoerek oporrak urte naturalaren barruan hartzea eragozten badute, oporrak egutegiko hurrengo bost urteetan hartu ahal izango dira.
- Aurreko erantzun guztiak okerrak dira.


Question: Enplegatu Publikoaren Oinarrizko Estatutuaren arabera (53. art.), hauetatik zein da enplegatu publikoaren printzipio etiko bat?

Choices:
- Enplegatu publikoek Konstituzioa eta antolamendu juridikoa osatzen duten gainerako arauak errespetatuko dituzte.
- Interes pertsonala duten gaietan abstenitu egingo dira.
- Enplegatu publikoek ez dute pertsona fisiko nahiz entitate pribatuengandik mesede-traturik onartuko, ezta arrazoirik gabeko pribilegioa edo abantaila dakarren egoerarik ere.
- Aurreko erantzunak zuzenak dira.


Question: Enplegatu Publikoaren Oinarrizko Estatutuaren arabera (54. art.), hauetatik zein da enplegatu publikoaren jokabide-printzipio bat?

Choices:
- Arretaz eta begirunez tratatuko dituzte herritarrak, beren nagusiak eta gainerako enplegatu publikoak ere.
- Eguneratuta izango dute beren prestakuntza eta kualifikazioa.
- Laneko osasunari eta segurtasunari buruzko arauak beteko dituzte.
- Aurreko erantzunak zuzenak dira.


Question: Zer dio Enplegatu Publikoaren Oinarrizko Estatutuak funtzionarioen ordainsariei buruz?

Choices:
- Bi kontzepturen inguruan antolatzen dira: ordainsari arruntak eta aparteko ordainsariak.
- Soldata, lanbide-sailkapeneko talde bakoitzari esleitua, oinarrizko ordainsarietako bat da.
- Hirurtekoak desagertu egin dira funtzionario guztientzat.
- Aparteko ordainsaria oinarrizko ordainsari bat da, eta diru-zenbatekoa hiru urtean behin finkatu daiteke.


Question: Enplegatu Publikoaren Oinarrizko Estatutuaren arabera (94. art.), zein dira zehapen-araubideak errespetatu behar dituen printzipioak?

Choices:
- Erruduntasun-presuntzioaren printzipioa.
- Errugabetasun-printzipioa.
- Proportzionaltasun-printzipioa, arau-hausteak eta zehapenak sailkatzerakoan nahiz aplikatzerakoan erabili beharrekoa.
- Falten atzeraeraginik ezaren printzipioa eta zehapenen atzeraeraginezko printzipioa.


Question: Zer dio Enplegatu Publikoaren Oinarrizko Estatutuaren diziplina-araubideak?

Choices:
- Laneko jazarpena falta oso astuna da.
- Greba-egoeretan ezinbesteko diren zerbitzuak betetzeko obligazioa ez betetzea falta oso arina da.
- Falta oso astunek ez dute inoiz ekarriko funtzionarioak zerbitzutik kentzea.
- Ohartarazpena ez da lege-testu horretan aurreikusitako zehapena.


Question: 1978ko Espainiako Konstituzioa eta datuen babesa direla eta:

Choices:
- Konstituzioak 18.4 artikuluan bermatzen du datuen babesa.
- Konstituzioak testu osoan zehar bermatzen du datuen babesa.
- Datuen babesaren bermea politika sozial eta ekonomikoaren printzipio gidaria da.
- Erantzun guztiak okerrak dira.


Question: Euskadin, datuak babesteko araudia lege-arau hauetan dago jasota:

Choices:
- 1978ko Espainiako Konstituzioan eta hura garatzen duen berariazko legeria organikoan.
- 1978ko Espainiako Konstituzioan, gai horri buruzko Europako erregelamenduan eta hura garatzen duen berariazko legeria organikoan.
- 1978ko Espainiako Konstituzioan, gai horri buruzko Europako erregelamenduan, hura garatzen duen berariazko legeria organikoan eta gai horren gaineko araudi autonomikoan.
- Erantzun guztiak okerrak dira.


Question: Zein da, Espainian, datuak babesteko eskubidearen iturria?

Choices:
- Konstituzioa.
- Jurisprudentzia.
- Legea.
- Erantzun guztiak okerrak dira.


Question: Datu pertsonalak direla eta:

Choices:
- Datu pertsonala da pertsona fisiko identifikatu edo identifikagarri bati buruzko informazio guztia.
- Babestu beharreko errealitatea da.
- Modu batean baino gehiagotan jaso daiteke.
- Aurreko hiru erantzunak zuzenak dira.


Question: Ekintza hauetatik, zein ez da sartzen datu pertsonalen tratamenduaren barruan?

Choices:
- Bilketa.
- Erregistratzea.
- Babestea.
- Egituratzea.


Question: Datuak Babesteko Erregelamendu Orokorraren arabera, nor dira datuen tratamenduaren arduradun edo datuen babesaren arduradun?

Choices:
- Pertsona fisikoak eta juridikoak.
- Agintaritza publikoak.
- Zerbitzuak edo beste organismo batzuk.
- Aurreko hiru erantzunak zuzenak dira.


Question: Nor izan daiteke datu pertsonalen tratamenduaren edo babesaren eragilea?

Choices:
- Pertsona fisikoak eta juridikoak.
- Agintaritza publikoak.
- Zerbitzuak edo beste organismo batzuk.
- Aurreko hiru erantzunak zuzenak dira.


Question: Ezaugarri hauetatik, zein ez dator bat datu biometrikoen ezaugarriekin?

Choices:
- Unibertsalak dira.
- Aldi baterako dira.
- Bakarrak dira.
- Iraunkorrak dira.


Question: Datu hauetatik, zein dira osasunari buruzkoak?

Choices:
- Osasun fisikoari buruzko datuak.
- Osasun mentalari buruzko datuak.
- Osasun-arretako zerbitzuak ematea barne hartzen duten datuak.
- Aurreko hiru erantzunak zuzenak dira.


Question: Aukeratu erantzun okerra. Datuen babeserako tratamendua zilegi izango da baldintza hauetakoren bat betetzen denean:

Choices:
- Interesdunak adostasuna adierazi badu.
- Tratamendua beharrezkoa bada kontratu bat betearazteko.
- Fede onez egiten bada.
- Tratamendua beharrezkoa bada betebehar bat konplitzeko.


Question: Leialtasunaren printzipioa:

Choices:
- Printzipio etikoa da.
- Printzipio juridikoa da.
- Printzipio etikoa eta juridikoa da.
- Printzipio konstituzionala da.


Question: Gardentasuna aipatzen dugunean, zertaz ari gara?

Choices:
- Informazioaz.
- Datuez.
- Printzipioez.
- Erantzun guztiak okerrak dira.


Question: Helburua mugatzearen printzipioari jarraituz, datu pertsonalak xede hauekin bilduko dira:

Choices:
- Xede zehatzak.
- Xede esplizituak.
- Xede legitimoak.
- Aurreko hiru erantzunak zuzenak dira.


Question: Zein artikulutan dago jasota datuak minimizatzearen printzipioa?

Choices:
- Datuak Babesteko Erregelamendu Orokorraren 5.1 c) artikuluan.
- Datuak Babesteko Lege Organikoaren 5.1 c) artikuluan.
- Datuak Babesteko Lege Organikoaren 5.1 d) artikuluan.
- Datuak Babesteko Erregelamendu Orokorraren 5.1 d) artikuluan.


Question: Zein artikulutan dago jasota datuen zehaztasunaren printzipioa?

Choices:
- Datuak Babesteko Erregelamendu Orokorraren 5.1 c) artikuluan.
- Datuak Babesteko Erregelamendu Orokorraren 5.1 d) artikuluan.
- Datuak Babesteko Lege Organikoaren 5.1 c) artikuluan.
- Datuak Babesteko Lege Organikoaren 5.1 d) artikuluan.


Question: Zein artikulutan dago jasota kontserbazio-epea mugatzearen printzipioa?

Choices:
- Datuak Babesteko Erregelamendu Orokorraren 5.1 c) artikuluan.
- Datuak Babesteko Erregelamendu Orokorraren 5.1 d) artikuluan.
- Datuak Babesteko Erregelamendu Orokorraren 5.1 e) artikuluan.
- Erantzun horietako bat ere ez da zuzena.


Question: Datu pertsonalak ez dira gorde behar:

Choices:
- Lortu nahi den helburua betetzeko behar den denbora baino gehiago.
- Betiko.
- Denbora mugatu baterako.
- Erantzun guztiak okerrak dira.


Question: Zertarako gorde daitezke datuak denbora luzeagoan?

Choices:
- Interes publikoaren izenean artxibatzeko.
- Estatistikak egiteko.
- Aurreko a) eta b) erantzunak zuzenak dira.
- Datuek informazio garrantzitsurik ez dutenean.


Question: Aukeratu erantzun zuzena. Zein artikulutan dago jasota osotasun eta konfidentzialtasunaren printzipioa?

Choices:
- Datuak Babesteko Erregelamendu Orokorraren 5.1 c) artikuluan.
- Datuak Babesteko Erregelamendu Orokorraren 5.1 d) artikuluan.
- Datuak Babesteko Erregelamendu Orokorraren 5.1 e) artikuluan.
- Datuak Babesteko Erregelamendu Orokorraren 5.1 f) artikuluan.


Question: Osotasun eta konfidentzialtasunaren printzipioaren arabera, zein babes mota hartu behar du barnean behar bezalako datuen segurtasunak?

Choices:
- Baimenik gabeko edo legez kontrako tratamenduaren aurkako babesa.
- Galtzearen aurkako babesa.
- Ustekabean suntsitu edo kaltetzearen aurkako babesa.
- Aurreko hiru erantzunak zuzenak dira.


Question: Datu pertsonalak seudonimizatzea da atributu jakin batzuen ordez beste hauek erabiltzea:

Choices:
- Pseudonimoak.
- Kodeak.
- Aurreko a) eta b) erantzunak zuzenak dira.
- Izengoitiak.


Question: Datu hauetatik, zein sartzen dira datuen kategoria berezietan?

Choices:
- Jatorri etnikoa eta arraza.
- Datu biometrikoak.
- Bizimodu sexualari buruzko datuak.
- Aurreko hiru erantzunak zuzenak dira.


Question: Pertsona ukituari eman beharreko oinarrizko informazioak hauek jaso behar ditu:

Choices:
- Arduradunaren identitatea.
- Eragilearen identitatea.
- Tratamenduaren helburua.
- Aurreko a) eta c) erantzunak zuzenak dira.


Question: Eskubide hauetatik, zein ez da berariaz arautzen Datuak Babesteko Erregelamendu Orokorrean?

Choices:
- Irispide-eskubidea.
- Datuak zuzentzeko eskubidea.
- Datuak ezabatzeko eskubidea.
- Datuak ezerezteko eskubidea.


Question: Datuen eramangarritasun-eskubidea aplikatu ahal izateko, tratamenduak izan behar du:

Choices:
- Automatizatua, eta tratamenduaren oinarri juridikoa adostasuna edo kontratua da.
- Automatizatugabea, eta tratamenduaren oinarri juridikoa adostasuna edo kontratua da.
- Adostua eta informatua.
- Erantzun guztiak okerrak dira.


Question: Eskubide hauetatik, zein kalifika daiteke eskubide digital gisa?

Choices:
- Ohorerako eskubidea sare sozialetan.
- Deskonexio digitalerako eskubidea lan-eremuan.
- Intimitaterako eskubidea.
- Aurreko hiru erantzunak zuzenak dira.


Question: Lege hauetatik, zein jotzen da langileen segurtasuna eta osasuna babesteko oinarrizko zutabetzat?

Choices:
- 31/1995 Legea, azaroaren 8koa, Lan-arriskuen prebentzioari buruzkoa.
- Espainiako Konstituzioa.
- 2/2015 Legegintzako Errege Dekretua, urriaren 23koa, Langileen Estatutuaren Legearen testu bategina onartzen duena.
- 89/391/EEE Zuzentaraua, 1989ko ekainaren 12koa, Langileen segurtasuna eta osasuna lantokian hobetzeko neurriak aplikatzeari buruzkoa.


Question: 31/1995 Legean eta haren erregelamendu-arauetan jasotako eskubideak direla eta:

Choices:
- Ezin dira inola ere aldatu hitzarmen kolektibo bidez.
- Beti aldatu daitezke hitzarmen kolektibo bidez.
- Hitzarmen kolektibo bidez hobetu eta garatu daitezke.
- Langile bakoitzak bere enpresaburuarekin negoziatu ondoren baino ezin dira aldatu.


Question: Nori ez zaio aplikatuko 31/1995 Legea?

Choices:
- Kooperatibetako bazkide-langileei.
- Langile autonomoei.
- Enplegatu publikoei.
- Indar Armatuetako eta Guardia Zibileko kideei.


Question: 31/1995 Legearen ondorioetarako, zer hartzen da enplegatuaren kategoria espezifikotzat?

Choices:
- Urruneko lana egiten duten langileak.
- Lan-harreman bereziak dituzten langileak.
- Meatzaritzako langileak.
- 55 urtetik gorako langileak.


Question: Kontrata eta azpikontraten kasuan, baldin eta langileak enpresa nagusiaren jardueretan aritzen badira enpresaren beraren instalazioetan:

Choices:
- Enpresa nagusiak zaindu beharko du kontrata eta azpikontrata horiek prebentzio-araudia betetzen dutela.
- Kontratatutako eta azpikontratatutako enpresek, eta beste inork ez, zaindu beharko dute beren langileei dagokienez prebentzio-araudia betetzen dela.
- Laneko eta Gizarte Segurantzako Ikuskatzailetzari dagokio prebentzio-araudia zaintzea.
- Enpresa nagusiko prebentzio-delegatuak, eta beste inor ez, izango dira prebentzio-araudia betetzen dela zaintzeko ardura izango dutenak.


Question: Enpresaburuaren babes eraginkorreko eginbeharra da, besteak beste:

Choices:
- Enpresaren prebentzio-plana egitea.
- Enpresako prebentzio-plana eta lanpostuen arriskuen ebaluazioak egitea.
- Enpresa espezializatu bat kontratatzea, langileen segurtasuna eta osasuna zaintzeko.
- Langileei lehen laguntzako ikastaroak eskaintzea.


Question: Zer esan nahi du lan-arriskuen prebentzioaren arloko babesak dinamikoa izan behar duela?

Choices:
- Lan-jardueraren aldaketetara egokitu behar dela.
- Lan-jardueraren aldaketetara egokitu behar dela, bai eta lan-jarduerak egiten dituenaren baldintza pertsonalen aldaketetara ere.
- Arau-aldaketetara azkar egokitu behar dela.
- Negoziazio kolektiboaren esku utzi behar dela hura zehaztea eta aplikatzeko modua.


Question: Noiz egin behar du enpresaburuak saihestezinak diren arriskuen hasierako ebaluazioa?

Choices:
- Beti.
- Egokitzat jotzen duenean.
- Lan Agintaritzak eskatzen dionean.
- Inoiz ere ez.


Question: Inguruneko faktoreek lanean duten eragina dela eta:

Choices:
- Beti hartu behar da kontuan, prebentzioa planifikatzean.
- Gai hori prebentzio-jardueratik kanpo geratzen da.
- Arriskutsutzat jotzen diren industrietan bakarrik hartu behar da kontuan.
- Aurreko erantzun guztiak okerrak dira.


Question: Lan-ekipamendu batek arrisku espezifiko bat eragin badiezaioke hura darabilen langileari segurtasunaren edo osasunaren aldetik:

Choices:
- Debekatu egingo da enpresan erabiltzea.
- Haren ordez, arrisku gutxiago duen edo arriskurik ez duen beste ekipamendu bat jarriko da.
- Hari buruzko azterlan bat egingo da, haren egokitasuna baloratzeko.
- Enpresak beharrezko neurriak hartuko ditu ekipamendu hori erabiltzeko ardura dutenek bakarrik erabil dezaten, eta ekipamendu hori erabiltzeko beharrezko prestakuntza espezifikoa emango die.


Question: Erantzun hauetatik, zein da zuzena?

Choices:
- Norbera babesteko ekipamenduak beti gailendu behar dira taldea babesteko baliabide teknikoen gainetik.
- Taldea babesteko baliabide teknikoak norberarenen aurretik jarriko dira.
- Biak aldi berean aplikatu behar dira.
- Enpresaburuak egoki deritzonean soilik jarriko dira norbera babesteko ekipamenduak babes kolektiboko baliabide teknikoen aurretik.


Question: Zertan oinarritzen da informazioaren printzipioa?

Choices:
- Langileei kontsulta egin behar zaie prebentzio-neurriak hartzeari buruz.
- Lan-prozesu bakoitzean instruktore bat izendatu behar da.
- Prebentzio-jarduera zuzenean langilearengana bideratu behar da.
- Langileek zer arrisku dituzten jakin behar dute.


Question: Zer dakar prestakuntzaren printzipioak?

Choices:
- Enpresaburuak prebentzioari buruzko prestakuntza teoriko eta praktiko nahikoa eta egokia eskaini behar die bere langile guztiei, bai kontratatzen dituen unean, bai langileek betetzen dituzten eginkizunetan aldaketak daudenean, bai eta teknologia berriak ezartzen direnean edo lan-ekipamenduetan aldaketak daudenean ere.
- Enpresaburuak aldi baterako kontratatutako langileei bakarrik eskaini behar die prebentzioari buruzko prestakuntza teoriko eta praktiko nahikoa eta egokia, bai kontratatzen dituen unean, bai langileek betetzen dituzten eginkizunetan aldaketak daudenean, bai eta teknologia berriak ezartzen direnean edo lan-ekipamenduetan aldaketak daudenean ere.
- Enpresaburuak prebentzioari buruzko prestakuntza teoriko nahikoa eta egokia eskaini behar die bere langile guztiei, bai kontratatzen dituen unean, bai langileek betetzen dituzten eginkizunetan aldaketak daudenean, bai eta teknologia berriak ezartzen direnean edo lan-ekipamenduetan aldaketak daudenean ere.
- Enpresaburuak prebentzioari buruz egokitzat jotzen duen prestakuntza eskaini behar die bere langileei, beharrezkotzat jotzen duenean.


Question: Noiz eman behar da prestakuntza?

Choices:
- Beti lanaldiaren barruan.
- Beti lanalditik kanpo.
- Ahal den guztietan, lanaldiaren barruan.
- Enpresaburuak egokitzat jotzen duenean.


Question: Larrialdien arloa dela eta:

Choices:
- Enpresaburuak kanpoko prebentzio-zerbitzu bat kontratatu behar du, lehen laguntzari, suteen aurkako borrokari eta langileak ebakuatzeari dagokienez beharrezko neurriak hartzeaz arduratu dadin.
- Enpresaburuak larrialdien gainean duen eginbeharra betetzen du langileen eskura jarriz lehen laguntzen arloan eta suteen aurkako borrokaren eta langileen ebakuazioaren arloan beharrezkoak diren neurriei buruzko informazioa.
- Enpresaburuak langile jakin batzuk izendatu behar ditu, lehen laguntzari, suteen aurkako borrokari eta langileak ebakuatzeari dagokienez beharrezko neurriak hartzeaz arduratu daitezen.
- Lan-agintaritza eskudunak langile jakin batzuk izendatu behar ditu, lehen laguntzari, suteen aurkako borrokari eta langileak ebakuatzeari dagokienez beharrezko neurriak hartzeaz arduratu daitezen.


Question: Arrisku larria eta berehalakoa dagoenean:

Choices:
- Enpresaburuak erabaki edo baimendu behar ditu langileen segurtasuna eta osasuna bermatzeko beharrezkoak diren neurriak.
- Enpresa-batzordeak erabaki behar du, aho batez, arrisku horren eraginpeko langileen jarduera geldiaraztea.
- Enpresa-batzordeak erabaki behar du, kideen gehiengoz, arrisku horren eraginpeko langileen jarduera geldiaraztea.
- Langilea ezin bada harremanetan jarri mailaz goragoko arduradunarekin, bere segurtasunerako, beste langile batzuen segurtasunerako edo hirugarren batzuen segurtasunerako arrisku horren berri emateko, lantokia utzi ahal izango du.


Question: Noren kontura dira laneko arriskuarekiko esposizioa saihesteko edo gutxitzeko beharrezkoak diren banakako babes-ekipamenduak?

Choices:
- Enpresaburuaren kontura.
- Langileen kontura.
- Enpresaburuen eta langileen kontura.
- Administrazioaren kontura.


Question: Langileen osasunaren zaintza dela eta:

Choices:
- Borondatezkoa da langileentzat.
- Nahitaezkoa da langileentzat.
- Nahitaezkoa da baldin eta azterketa medikoa beharrezkoa bada lan-baldintzek langileen osasunean dituzten ondorioak ebaluatzeko.
- Nahitaezkoa da kontratatzeko unean, eta borondatezkoa kontrataziotik aurrera.


Question: Nork eskura dezake langileen informazio mediko pertsonala?

Choices:
- Enpresaburuak.
- Zerbitzu medikoak eta osasun-agintariek.
- Osasun-agintariek.
- Enpresaburuak, zerbitzu medikoak eta osasun-agintariek.


Question: Enpresaburuak lan-agintaritzaren esku jartzeko prestatu eta gorde behar dituen agirien artean, ez daude honako hauek:

Choices:
- Laneko arriskuen prebentzio-plana.
- Langileek prebentzio-arloan egindako ez-betetzeak.
- Langileari lanegun bat baino gehiagoz lan egiteko ezgaitasuna eragin dioten lan-istripuen eta gaixotasun profesionalen zerrenda.
- Egindako arriskuen ebaluazioak.


Question: Lantoki berean bi enpresatako edo gehiagoko langileak aritzen direnean:

Choices:
- Enpresa horiek laguntza eman beharko dute laneko arriskuen prebentzioari buruzko araudia aplikatzen.
- Langile gehien dituen enpresak arduratu beharko du lan-arriskuen prebentzioari buruzko araudia betetzen dela zaintzeaz.
- Enpresa bakoitzak bere langileen gaineko erantzukizuna izango du.
- Jarduera horiek egiten diren lantokiko enpresa titularrak izango du erantzukizuna.


Question: Kolektibo hauetatik, zein ez da jotzen arrisku jakin batzuekiko bereziki sentibera den enplegatutzat?

Choices:
- Desgaitasunen bat duten langileak.
- Haurdun dauden emakumeak.
- Adingabeak.
- Urruneko lana egiten duten langileak.